Ο ΚΑΤΑραμενος ΟΧΙΣ…ΚΑΙ ΤΑ «ΕΥΛΟΓΗΜΕΝΑ» ΝΑΙ….. - Ειδήσεις- Νέα | Mynima-Hellas.com\nΓραφει ο ΣΤΕΛΙΟΣ ΠΑΛΑΡΜΑΣ\nΆλλο ένα καρναβάλι πέρασε . Στον απόηχο του πολλά θα ειπωθούν. Το σίγουρο είναι ότι κανένας δεν θα αμφισβητήσει ότι το καρναβάλι τρέφει και τρέφεται από την σάτιρα.\nΌμως η πολιτική σάτιρα είναι άτιμο πράγμα και πολλές φορές σαν μπούμερανκ επιστρέφει στους δημιουργούς της.\nΔικαίωμα και όσων είδαν την ποιότητα της σάτιρας να τους «κράζουν»\nΚαι από ότι βλέπω έχει πέσει πολύ κράξιμο.\nΓια τον Κ. Πελετίδη, Δήμαρχο της πόλης, γράφει: « Εγώ είμαι από Κοζάνη».\nΓια τον Ν. Χρυσοβιτσάνο, Πρόεδρο του Καρναβαλικού Οργανισμού: «Εγώ είμαι από το Αγρίνιο»\nΓια την Κ. Γεροπαναγιωτη, Πρόεδρο του Δημοτικού Συμβουλίου: «Εγώ φέρνω τη γραμμή»\nΤα δυο πρώτα σχόλια που αναπαράγουν τοπικιστικά στερεότυπα, καθόλου πλάκα δεν έχουν. Δεν είναι απλά άστοχα είναι απαράδεχτα. Δηλαδή τι υπονοούν; Ότι δεν τα καταφέρνουν στα της Πόλης γιατί δεν γεννήθηκαν εδώ; Υπάρχει κάποιο τεστ που θα πρέπει να κάνουν όσοι θέλουν να συμμετέχουν στα κοινά για να δούμε την καταγωγή τους;\nΔεν διάβασα ένα θετικό σχόλιο για το περιεχόμενο αυτής της σάτιρας.\nΚράξιμο παντού και από κόσμο που καμία σχέση δεν έχει με την Δημοτική αρχή.\nΤο ζουμί όμως της πολιτικής σάτιρα που επιχείρησαν να κάνουν είναι στην τρίτη πινακίδα, αυτή που αφορά την πρόεδρο του Δ.Σ. και γράφει «Εγώ φέρνω την γραμμή»\nΕδώ δεν επιλέγουν να κάνουν σχόλιο για την καταγωγή της Προέδρου, που είναι από ένα χωριό της Ηλείας, αλλά για την πολιτική της δημοτικής αρχής του ΚΚΕ που γεννιέται και αυτή εκτός Πατρών, στον Περισσό όπως αναφέρουν, και γι’ αυτο δεν εξυπηρετεί τις ανάγκες της Πόλης.\nΚαι όταν εκπρόσωποι του ΣΥΡΙΖΑ προσπαθούν να κάνουν σάτιρα με το «ναι» και το «όχι» είναι σαν να «ξύνονται στην γλίτσα του τσομπάνη».\nΕ, τι να κάνουμε, είναι κάποια «όχι» που δεν μπορείτε να τα μετατρέψετε σε «ναι».\nΚαι είναι κάποιες πολιτικές που συνειδητά είναι ξένες με τα συμφέροντα των λίγων γιατί θέλουν να εξυπηρετούν τις ανάγκες των πολλών.\nΔεν θα έμπαινα στο κόπο να γράψω ένα κείμενο για ένα άρμα στο καρναβάλι , το κάνω γιατί τα ίδια λένε και στην καθημερινή πολιτική κριτική που κάνουν .\nΠριν αναφέρω τα «ναι» και «όχι» της Δημοτικής Αρχής, θα πρέπει να σημειώσω τα μεγάλα «ναι» της Αντιπολίτευσης.\nΟι δημοτικές παρατάξεις του ΣΥΡΙΖΑ , της ΝΔ, του ΠΑΣΟΚ, χέρι χέρι όλοι μαζί σαν μια παράταξη ξεροστάλιασαν να περιμένουν τον Πρωθυπουργό για να του πουν τα μεγάλα «ναι» στην πολιτική του στο πρόσφατο Συνέδριο.\nΗ Δημοτική Αρχή λέει μεγάλα ΟΧΙ και δημιουργεί μεγάλα ΝΑΙ για τις ανάγκες του λαού της πόλης.\nΌΧΙ στο ξεπούλημα των δημόσιων χώρων, ΝΑΙ στην δημιουργία πάρκων στην πλαζ , στον Ριγανοκαμπο, στον Κόκκινο Μύλο, στο Νότιο Πάρκο.\nΟΧΙ στις συνέπειες της αντιλαϊκής πολιτικής, ΝΑΙ στην αλληλεγγύη με την τράπεζα τροφίμων, με το δεκατιανο σε χιλιάδες μαθητές, με τη δημιουργία νέων κοινωνικών δομών.\nΟΧΙ στις ακριβοπληρωμένες μελέτες και στις μεγαλοεργολαβίες , ΝΑΙ σε μελέτες και έργα που γίνονται με το προσωπικό του Δήμου εξοικονομώντας εκατομμύρια ευρώ.\nΟΧΙ στην εμπορευματοποίηση του αθλητισμού, ΝΑΙ στην λειτουργία μετά από χρόνια του Παμπελοπονισιακού Σταδίου και άλλων αθλητικών χώρων που ρήμαζαν επί χρόνια.\nΟΧΙ στην μοιρολατρία, την απαισιοδοξία, τον ατομικισμό, ΝΑΙ στην οργάνωση αγώνων, στη δύναμη της συλλογικότητας ,στο όραμα ενός αλλού δρόμου.


All is Gossip: Αντίνοος Αλμπάνης: «Αυτό το ξεφτιλίκι δεν θα το ξεχάσω ποτέ»\nΑντίνοος Αλμπάνης: «Αυτό το ξεφτιλίκι δεν θα το ξεχάσω ποτέ»\nΟ Αντίνοος Αλμπάνης σε πρόσφατη συνέντευξη του μίλησε για την πρώτη φορά που τον αναγνώρισαν στον δρόμο.\n«Αυτό το ξεφτιλίκι δεν θα το ξεχάσω ποτέ. Λίγο μετά την συμμετοχή μου στο σίριαλ «Δυο μέρες μόνο», πήγα στην αμερικάνικη πρεσβεία για να βγάλω βίζα. Με ρώτησε λοιπόν έναν υπάλληλος «Τι δουλειά κάνετε;».\n«Είμαι ηθοποιός», απάντησα. «Δεν σας ξέρω», συνέχισε. «Δεν μπορώ να κάνω για αυτό», του είπα. Σηκώθηκε λοιπόν όρθιος και φώναξε: «Ο κύριος εδώ υποστηρίζει ότι είναι ηθοποιός. Τον ξέρει κανείς;».\nΓια καλή μου τύχη βρέθηκε ένας συνάδελφος του που με αναγνώρισε και κάπως έτσι κατάφερα να βγάλω και τη βίζα».


«Οι επισκέπτες»: Μία χριστουγεννιάτικη ιστορία που πρέπει όλοι να δουν - My Mommy - Μαμά και Παιδί, μωρό\nΧριστούγεννα, VIRAL Video\nΑρχή Χριστούγεννα «Οι επισκέπτες»: Μία χριστουγεννιάτικη ιστορία που πρέπει όλοι να δουν\nΣτη νέα ταινία μικρού μήκους του Θοδωρή Παπαδουλάκη, ένα ηλικιωμένο ζευγάρι προσπαθεί να περάσει την ημέρα των Χριστουγέννων παρέα με τα παιδιά και τα εγγόνια τους- που βρίσκονται μακριά- με την βοήθεια της τεχνολογίας! Ξαφνικά, όμως, η σύνδεση χάνεται και το ζευγάρι μένει πάλι μόνο του μπροστά στο γιορτινό τραπέζι. Ξαφνικά, η χαρά στο πρόσωπό τους μετατρέπεται σε λύπη.\n«Οι επισκέπτες»: Μία χριστουγεννιάτικη ιστορία που πρέπει όλοι να δουν 2\nΤότε, ο στενοχωρημένος άντρας αποφασίζει να πάει μία βόλτα. Ενώ περπατάει στον δρόμο, βλέπει μία άστεγη μητέρα και πρόσφυγα που προσπαθεί να προστατεύσει τα τρία της παιδιά από το κρύο και την βροχή.Η εικόνα τον συγκλονίζει- χωρίς πολλή σκέψη αποφασίζει να τους ανοίξει την πόρτα του σπιτιού του!\nΈτσι, κάθονται όλοι μαζί γύρω από το χριστουγεννιάτικο τραπέζι και γιορτάζουν αυτή την ξεχωριστή μέρα. Οι απρόσμενοι επισκέπτες φαίνεται ότι έδωσαν νόημα στα Χριστούγεννα του ηλικιωμένου ζευγαριού, που με την σειρά του, τους υποδέχθηκε σαν να ήταν η πραγματική οικογένειά του!\nΑυτή η ξεχωριστή και συγκινητική πράξη, μας δείχνει ότι η αγάπη και η αλληλεγγύη προς όλους τους συνανθρώπους μας, ανεξαρτήτως καταγωγής, φυλής ή θρησκείας, είναι το αληθινό νόημα των Χριστουγέννων.\nΌσο και αν έχουμε ταυτίσει τις γιορτές με δώρα, πλουσιοπάροχα τραπέζια και ευχάριστες οικογενειακές στιγμές, δεν θα πρέπει να ξεχνάμε ότι υπάρχουν κάποιοι άνθρωποι, που χρειάζονται την βοήθειά μας.\nΚαι είναι υποχρέωσή μας να είμαστε δίπλα τους!\nΠροηγούμενο Άρθρο\t6 ιδέες για να στολίσεις τα χριστουγεννιάτικα μπισκότα\nΕπόμενο Άρθρο\tΜου τη δίνουν τα… Χριστούγεννα (βίντεο)\nCry Translator app : Σας λέει γιατί κλαίει το μωρό σας


ΗΠΑ: Αυξήθηκαν 1,9% οι προσωπικές δαπάνες τον Ιούλιο | SBC TV\nΗΠΑ: Αυξήθηκαν 1,9% οι προσωπικές δαπάνες τον Ιούλιο\nΟι αμερικανικές καταναλωτικές δαπάνες αυξήθηκαν περισσότερο από ό,τι αναμενόταν τον Ιούλιο, ενισχύοντας τις προσδοκίες για κατακόρυφη ανάκαμψη της οικονομίας στο γ΄ τρίμηνο, αν και το momentum πιθανώς θα εξασθενίσει καθώς η πανδημία επιμένει και οι επιδράσεις των κυβερνητικών προγραμμάτων χαλαρώνουν.\nΤο υπουργείο Εμπορίου των ΗΠΑ ανακοίνωσε ότι οι καταναλωτικές δαπάνες, που αντιστοιχούν σε περισσότερο από τα δύο τρίτα της αμερικανικής οικονομικής δραστηριότητας, αυξήθηκαν 1,9% τον προηγούμενο μήνα, μετά από την αύξηση 6,2% τον Ιούνιο.\nΟι οικονομολόγοι ανέμεναν αύξηση των καταναλωτικών δαπανών κατά 1,5% τον Ιούλιο.\nΤα προσωπικά έσοδα αυξήθηκαν 0,4% τον Ιούλιο.\nΟ ρυθμός αύξησης των δαπανών σηματοδοτεί επιβράδυνση σε σχέση με τους δύο προηγούμενους μήνες, όταν είχε ανακάμψει ισχυρά μετά από την κατάρρευση στη διάρκεια του κορονοϊού.\nΟι οικονομολόγοι δηλώνουν ότι το νέο κύμα κρουσμάτων που σάρωσε τις ΗΠΑ τον Ιούλιο, αποδυνάμωσε την οικονομική ανάκαμψη που αναδυόταν, αν και σχεδόν 2 εκατ. Αμερικανοί μπήκαν στο εργατικό δυναμικό.\nΟ δείκτης PCE, η προτιμώμενη μέτρηση της Fed για τον πληθωρισμό, σημείωσε άνοδο 0,3% μετά από το 0,5% του προηγουμένου μήνα.\nΣε ετήσια βάση ο πληθωρισμός παρέμεινε ήπιος, στο 1%. Ο δομικός δείκτης επίσης σημείωσε άνοδο 0,3% τον Ιούλιο.


Δύο κορίτσια κυνηγούν τις Επτά Κορυφές - ΤΑ ΝΕΑ\ntanea.gr > Ελλάδα > Δύο κορίτσια κυνηγούν τις Επτά Κορυφές\nΔύο κορίτσια κυνηγούν τις Επτά Κορυφές\nΗ Χριστίνα Φλαμπούρη (αριστερά) και η Βανέσα Αρχοντίδου (δεξιά) στο όρος ΜακΚίνλεϊ ή Ντενάλι στην Αλάσκα\nΕυαγγελοδήμου Ελένη 10 Ιουλίου 2018 | 22:19\nΣτον δρόμο για την κορυφή, κουβαλώντας εξοπλισμό δεκάδων κιλών σε ένα άγριο τοπίο με χιόνια, γκρεμούς και πάγους, εκείνες τραγουδούν παλιά ελαφρολαϊκά: «Κάθε βουνό έχει πλέον το τραγούδι του!». Τα βράδια στέλνουν πάντα ένα μήνυμα στις οικογένειές τους μέσω GPS: «Τους νοσταλγούμε, νιώθουμε την αγωνία τους». Και παρά τις όποιες αναποδιές, θυμούνται μόνο τις ευχάριστες στιγμές: «Εχουμε αναπτύξει το αίσθημα… αντιμιζέριας!». Η 41χρονη Βανέσα Αρχοντίδου και η 30χρονη Χριστίνα Φλαμπούρη, στελέχη και οι δύο σε πολυεθνικές εταιρείες, συστήνονται ως συνηθισμένες γυναίκες, που όμως βάλθηκαν να κάνουν κάτι ριψοκίνδυνο και τολμηρό: να υψώσουν την ελληνική σημαία στις υψηλότερες κορυφές των επτά ηπείρων!\nΟι δύο αλπινίστριες μιλούν στα «ΝΕΑ» λίγες εβδομάδες προτού κατευθυνθούν προς τη γη των Παπούα, τη Δυτική Νέα Γουινέα, με στόχο να κατακτήσουν τα 4.884 μέτρα της Πυραμίδας Κάρστενς, δηλαδή του υψηλότερου βουνού της Ωκεανίας. «Φεύγουμε τον Αύγουστο για τον πέμπτο σταθμό του πρότζεκτ Επτά Κορυφές. Θα ξεκινήσουμε από την Ελλάδα μόνες μας και θα συναντήσουμε άλλα μέλη της αποστολής στη βάση του βουνού» λέει η 41χρονη μητέρα δύο αγοριών. «Αυτή τη φορά θα προσπαθήσουμε να συνδυάσουμε το βουνό με τον πολιτισμό και να γνωρίσουμε έστω και λίγο αυτό το απομακρυσμένο μέρος» συμπληρώνει η 30χρονη.\nΕχοντας ήδη πατήσει σε τέσσερις κορυφές, οι δύο ορειβάτισσες ξεχωρίζουν την πιο συναρπαστική εμπειρία τους: «Αν και είναι πολλές, θα επιλέγαμε τη στιγμή κατάκτησης της υψηλότερης κορυφής της Βόρειας Αμερικής στην Αλάσκα. Οποια από τις δυο μας ανέβαινε πρώτη, θα ήταν αυτομάτως η πρώτη Ελληνίδα που θα το είχε καταφέρει. Δεν το είχαμε συζητήσει. Φτάσαμε ένα μέτρο από την κορυφή, σταματήσαμε, πιαστήκαμε χέρι χέρι και κάναμε το βήμα μαζί! Μία στιγμή, χιλιάδες συναισθήματα. Ηταν απόδειξη πως πάνω από όλα παλεύουμε για την ομάδα και για να ανεβάσουμε την Ελλάδα ψηλά». Κάθε φορά που το ορειβατικό δίδυμο πετυχαίνει τον στόχο, κατακλύζεται από συναισθήματα: «Συγκίνηση, ανακούφιση και τόσα άλλα! Είναι σαν να βλέπουμε σε δευτερόλεπτα να περνάει από μπροστά μας όλη η προσπάθεια. Λίγα μέτρα πριν από το τέλος, οι δυνάμεις φαίνεται να μας έχουν εγκαταλείψει, όμως στην κορυφή όλα αλλάζουν: σαν ο αέρας να ξαναγεμίζει οξυγόνο».\nΠρόσφατα, οι δύο γυναίκες, στο πλαίσιο του πρότζεκτ Επτά Κορυφές (7 Summits), δημιούργησαν το «A woman can be» («Μια γυναίκα μπορεί να είναι…»), με στόχο να κινητοποιήσουν τους ανθρώπους να κυνηγούν τα όνειρά τους. Μέσω της ιστοσελίδας awomancanbe.com αναφέρουν πληροφορίες για το εν εξελίξει εγχείρημα και επισημαίνουν: «Θέλουμε να δώσουμε έμπνευση. Μια γυναίκα μπορεί να είναι δυναμική, ευαίσθητη, επιτυχημένη, ελκυστική, φιλόδοξη, να νοιάζεται και ταυτόχρονα να απαιτεί. Μπορεί να είναι στέλεχος, μητέρα, νοικοκυρά, αστροναύτης ή ορειβάτης. Με ενθουσιασμό, προετοιμασία, οργάνωση, όραμα και ισχυρή θέληση μπορούμε να κάνουμε τα πάντα». Οι δυο τους έχουν προπονητή τον Νίκο Μαγγίτση, τον πρώτο και μοναδικό μέχρι στιγμής Ελληνα που έχει ανέβει στις Επτά Κορυφές, ενώ το εγχείρημά τους στηρίζουν εταιρείες και μεγάλος υποστηρικτής είναι η Samsung.\nΡαντεβού με το Εβερεστ το 2019\nΚαμία Ελληνίδα δεν έχει ολοκληρώσει τον άθλο\nΣε παγκόσμιο επίπεδο λιγότερες από 100 γυναίκες (προς το παρόν καμία Ελληνίδα) έχουν φτάσει στις επτά ψηλότερες κορυφές του κόσμου, ενώ ειδικά στο Εβερεστ από τους τουλάχιστον 4.000 ορειβάτες που το έχουν κατακτήσει μόνο το 10% είναι γυναίκες. Το πρότζεκτ Επτά Κορυφές (7 Summits) θεωρείται παγκοσμίως το υπέρτατο επίτευγμα εξερεύνησης και ορειβασίας, το οποίο πέτυχε για πρώτη φορά στις 30 Απριλίου του 1985 ο Αμερικανός Ρίτσαρντ Μπας (στα 55 του!). Για τις αλπινίστριες Βανέσα Αρχοντίδου και Χριστίνα Φλαμπούρη ο στόχος του Εβερεστ – της κορυφής της Γης σε υψόμετρο 8.848 μέτρων – προγραμματίζεται για το 2019. Για την ολοκλήρωση του πρότζεκτ, οι δύο Ελληνίδες θα πρέπει, εκτός από την Πυραμίδα Κάρστενς στην Ινδονησία και το Εβερεστ, να «σκαρφαλώσουν» επίσης στο ψηλότερο βουνό της Ανταρκτικής, το Βίνσεν, με κορυφή στα 4.892 μέτρα.\nΟμως ήδη έχουν ολοκληρώσει τις τέσσερις από τις επτά «επικίνδυνες αποστολές». Συγκεκριμένα ανέβηκαν στο ψηλότερο σημείο της Ευρώπης, στα 5.642 μέτρα του Ελμπρούς που βρίσκεται σχεδόν στα σύνορα Ρωσίας – Γεωργίας, στο Κιλιμάντζαρο (το υψηλότερο βουνό της Αφρικής στα 5.895 μ.), στο ΜακΚίνλεϊ (6.190 μ.) στην Αλάσκα και στο Ακονκάγκουα (6.962 μ.) στη Νότια Αμερική.\nΟ γάλλος J. Oswald Για δεύτερη φορά υπόδικος σπάει το «βραχιολάκι» και αναζητείται


ΤΑ ΑΡΘΡΑ ΜΑΣ - Τι εξάρτυση να αγοράσω\nΤι εξάρτυση να αγοράσω\nΔευτέρα, 30 Ιουλίου 2018 11:16:00 π.μ. Europe/Athens\nΓια την καλύτερη δυνατή διανομή βάρους κατά τη χρήση μηχανήματος κήπου όπως είναι το θαμνοκοπτικό, το κονταροαλυσοπρίονο, το επαναφορτιζόμενο ψαλίδι κλαδέματος κλπ, είναι απαραίτητη μια εξάρτυση. Στο εμπόριο κυκλοφορούν αρκετά είδη εξαρτύσεων, τα οποία και θα καταγράψουμε στο παρόν άρθρο.\nΕΙΔΗ ΙΜΑΝΤΩΝ - ΕΞΑΡΤΥΣΕΩΝ\n1) ΜΟΝΟΣ ΙΜΑΝΤΑΣ (ΑΠΛΟΣ)\nΟι μονοί, απλοί ιμάντες ώμων αποτελούν την πρώτη και πιο οικονομική επιλογή για αγορά προϊόντος τέτοιου είδους. Διατίθενται σε διάφορα σχέδια, με ή χωρίς μαξιλαράκι / ταμπλό και παρέχουν στο χρήστη μια αίσθηση καλύτερης κατανομής του φορτίου. Συνίστανται για ηλεκτρικά μηχανήματα ελαφρού τύπου καθώς δεν είναι ο σχεδιασμός τους τέτοιος ώστε να σηκώνει βαριά μηχανήματα, κι αυτό είναι κάτι που θα πρέπει να γνωρίζουμε όταν πραγματοποιούμε μια τέτοια αγορά.\n2) ΔΙΠΛΟΣ ΙΜΑΝΤΑΣ (ΑΠΛΟΣ)\nΗ δεύτερη κατηγορία ανήκει στους διπλούς ιμάντες, των οποίων το μεγάλο πλεονέκτημα σε σχέση με τους μονούς απλούς είναι ότι εφαρμόζουν και στους δύο ώμους του χρήστη με αποτέλεσμα την δεδομένα καλύτερη κατανομή του φορτίου. Συνήθως φέρουν μαξιλαράκια για μεγαλύτερη άνεση και ρυθμιζόμενο σύστημα με κλιπς για την καλύτερη δυνατή εφαρμογή στο σώμα του καθενός. Παρ'όλα αυτά, και αυτοί προτείνονται για χρήση με μηχανήματα ελαφρού τύπου.\n3) ΔΙΠΛΗ ΕΞΑΡΤΥΣΗ (ΕΠΑΓΓΕΛΜΑΤΙΚΗ\nΕδώ ανεβαίνουμε κατηγορία και πάμε στα επαγγελματικά προϊόντα. Η μετάβαση από τον όρο "ιμάντα" στον όρο "εξάρτυση" σημαίνει ότι ανεβαίνουμε ένα σκαλοπάτι και όσον αφορά την ποιότητα κατασκευής αλλά και όσον αφορά τη χρηστικότητά τους. Οι διπλές επαγγελματικές εξαρτύσεις φέρουν οπωσδήποτε μαξιλαράκια για άνετη εφαρμογή, ενώ το μεγάλο τους πλεονέκτημα είναι το πλαστικό κομμάτι που καλύπτει μέρος της πλάτης, παρέχοντας ακόμα καλύτερη κατανομή φορτίου στο σώμα αλλά και μικρομερή προστασία της πλάτης του χρήστη. Συνίστανται ανεπιφύλακτα για βενζινοκίνητα μηχανήματα βαρέως τύπου.\n4) ΔΙΠΛΗ ΕΙΔΙΚΗ ΕΞΑΡΤΥΣΗ (ΕΠΑΓΓΕΛΜΑΤΙΚΗ)\nΕκτός από τις επαγγελματικές διπλές εξαρτύσεις που οι περισσότεροι τις έχουν συνδυάσει με βενζινοκίνητα θαμνοκοπτικά, στην αγορά κυκλοφορούν μοντέλα κατάλληλα σχεδιασμένα και για άλλα μηχανήματα όπως είναι μεταξύ άλλων για κονταροαλυσοπρίονα, για επαναφορτιζόμενα ψαλίδια κλαδέματος κλπ. Παρέχουν στο χρήστη απίστευτη άνεση και σωστή κατανομή του φορτίου. Ο σχεδιασμός τους είναι έτσι ώστε να αντέχουν στο χρόνο και τη χρήση με αποτέλεσμα να γίνεται απόσβεση του σημαντικού ποσού που θα διαθέσει κάποιος για να τα αγοράσει.\nΥΓ: Η τελική επιλογή αγοράς ενός ιμάντα ή μιας εξάρτυσης, θα πρέπει να γίνει ανάλογα με τις ανάγκες σας, έχοντας στο νου σας όλα όσα αναφέρθηκαν παραπάνω. Εννοείται πως η επιλογή γίνεται και ανάλογα το χρηματικό ποσό που κάποιος μπορεί να διαθέσει. Ο συνδυασμός μιας καλής τιμής με την επάρκεια στα χαρακτηριστικά που απαιτούνται για την εκάστοτε ανάγκη αποτελεί φυσικά τον στόχο του καθενός. Δείτε την ευρεία γκάμα των προϊόντων μας πατώντας ΕΔΩ:


Ἕλλην Οὐρανόπαις: Τί είναι ο Μύθος και τι η Μυθολογία;\nΤί είναι ο Μύθος και τι η Μυθολογία;\nΟράτε απαραίτητα κι εδώ\nΗ Μυθολογία είναι πρωτότοκη αδελφή της Ιστορίας\n«Σχετικά με τους κλάδους της φιλοσοφίας ούτε στη λογική ούτε στα μαθηματικά ταιριάζει η μυθογραφία. Ταιριάζει μόνο στην ηθική που αφορά το άτομο και στο τμήμα εκείνο της θεολογίας που εξετάζει την μύηση στα μυστήρια.\nΔιότι η «φύση αγαπά να κρύβεται» και δεν ανέχεται να φτάνουν στα αυτιά των ασεβών λόγια ξεκάθαρα πάνω στην απόκρυφη ουσία των θεών.\nΝομίζω πως και οι μύθοι φέρνουν πολλές φορές το ίδιο αποτέλεσμα, ανακατωμένοι δηλαδή με αινίγματα και με μυθική σκηνοθεσία, αποκαλύπτουν τις θείες αλήθειες σε όσους είναι ανίκανοι να τις δεχτούν αυτές καθαυτές.\nΣυνεπώς όχι μόνο πρέπει να προσεγγίζουμε τους μύθους με την προσμονή και την εστίαση του νου για την αποκρυπτογράφηση των εννοιών που κρύβονται μέσα τους, αλλά και ως σύμβολα τα οποία μέσω της συμπαθείας θα αποκαταστήσουν την επαφή της ψυχής μας με τον θείο κόσμο.»\nΕτικέτες ΔΙΔΑΚΤΙΚΟΙ ΜΥΘΟΙ, ΜΥΘΟΣ - ΜΥΘΟΛΟΓΙΑ


Υποχρεώσεις δημάρχου, αντιδημάρχου και μελών επιτροπών » loutrakiblog\n1. Ο δήμαρχος, ο αντιδήμαρχος και τα μέλη της οικονομικής επιτροπής και της επιτροπής\nποιότητας ζωής κατά την άσκηση των καθηκόντων τους θα πρέπει:\nα) να εκπληρώνουν ευσυνείδητα τις υποχρεώσεις τους και να ασκούν τα καθήκοντά τους με\nγνώμονα την εξυπηρέτηση του δημοσίου συμφέροντος,\nγ) να δηλώνουν κάθε προσωπικό συμφέρον (ιδιοκτησιακό ή οικογενειακό) που έχουν σε\nσχέση με θέματα του δήμου,\n3. Ο δήμαρχος και ο αντιδήμαρχος υποχρεούνται να απαντούν εγγράφως ή προφορικώς, στα\nερωτήματα που τους υποβάλλουν τα μέλη του δημοτικού συμβουλίου μέσα σε ένα (1) μήνα.\n5. Ο δήμαρχος και ο αντιδήμαρχος δεν επιτρέπεται να απουσιάσουν περισσότερο από\nτριάντα (30) ημέρες συνολικά κάθε χρόνο, χωρίς άδεια του δημοτικού συμβουλίου. H απουσία αυτή μπορεί να παρατείνεται για εξαιρετικούς λόγους, έως τρεις (3) μήνες, με άδεια του συμβουλίου.\n6. Ο δήμαρχος και ο αντιδήμαρχος είναι υποχρεωμένοι να κατοικούν στο δήμο με εξαίρεση\nτους δημάρχους και αντιδημάρχους των δήμων των νομών Αττικής και Θεσσαλονίκης\nlbarticles2010-12-01T02:29:37+02:0001 Δεκ 2010 | 02:29|Categories: Χωρίς κατηγορία|Tags: notag|1 Σχόλιο\nANONYMOUS 2 Δεκεμβρίου 2010 σε 14:05- Απάντηση\nΖητώ συγνώμη που περνάω το σχόλιόμου εδώ, παρ' ότι αναφέρεται σε άλλο σημερινό άρθρο, το οποίο όμως ανεξήγητα δεν δέχεται σχόλια !!!!!!!\nΜετά την απαράδεκτη δήλωση του προέδρου του δημοτικού συμβουλίου Χ. Γεωργίου, χθες βράδυ στην προ ημερησίας ανακοίνωσή του, ως προς τα συγχαρητήρια για την εκλογή του Κ. Λογοθέτη, στις τελευταίες δημοτικές εκλογές, όπου χαρακτήρισε την εκλογή του “όπως και αν έγινε”, έχουμε σήμερα μπροστά μας το κείμενο του Α. Κουκουλά, που αφού χαρακτηρίζει ως Τρικούπη τον Γκιώνη και τους συν αυτώ, αφήνει επίσης τρομερά υπονοούμενα για ενδεχόμενες συναλλαγές η αντιπαροχές, από τον συνδυασμό τον οποίον ΕΞΕΛΕΞΕ ο δήμος μας για τα επόμενα 3.5 χρόνια.\nΟι δύο παραπάνω απόλυτα συντονισμένες, ως προς τον σκοπό τους, δηλώσεις, στο βαθμό που δεν διευκρινιστούν από τους δύο άνδρες, θα πρέπει να χαρακτηρισθούν συκοφαντικές και ανέντιμες με έντονο υφέρποντα φασισμό.\nΤι είναι αυτά που γνωρίζουν και εντέχνως χαρακτηρίζουν, χωρίς να τολμούν να τα κατονομάσουν; Γιατί απαξιώνουν οριζοντίως και καθέτως την ΒΟΥΛΗΣΗ και το ΠΟΛΙΤΙΚΟ ΚΡΙΤΗΡΙΟ των συνδημοτών τους; Ποιος αλήθεια είναι ο πραγματικός ενορχηστρωτής της νέας και βιαστικής μελωδίας που ξεκινήσαμε, πριν ακόμη αναλάβει καθήκοντα ο νέος δήμαρχος, να ακούμε;\nΚύριοι ο πόνος της ήττας δεν είναι ικανός να παρασύρει σε τέτοιον κατήφορο την λογική δημοσίων ανδρών. Οφείλετε και οι δύο αποδεχόμενοι την ΡΗΤΗ ΑΠΟΦΑΣΗ του εκλογικού σώματος, να ψάξετε να βρείτε τα δικά σας φαντάσματα, μην τολμάτε να δηλητηριάζετε τους συνδημότες σας για την νέα δημοτική αρχή, με αφηρημένες εκφράσεις και αστήρικτους ιστορικούς παραλληλισμούς. Αυτά για αρχή …………


Η Κυριακή των Βαΐων ειναι η τελευταία μέρα της Σαρακοστής και η πρώτη της Μεγάλης Εβδομάδας. Εορτάζουμε την είσοδο του Χριστού πάνω σε ένα γαϊδουράκι στην Ιερουσαλήμ και την υποδοχή του από τους κατοίκους της με κλαδιά απο φοινικιές, τα βάγια. Την Κυριακή των Βαΐων μετά την λειτουργία μοιράζονται βάγια και μικροί σταυροί φτιαγμένοι απο φύλλα φοινικιάς. Στη Κέρκυρα και στο Μεσολόγγι οι εορτασμοί είναι ιδιαίτεροι. Στη Κέρκυρα τελείται λιτανεία προς τιμή του Αγίου Σπυρίδωνα που απάλαξε το νησί από την θανατηφόρα πανώλη το 1629 ενώ στο Μεσολλόγι η γιορτή γίνεται προς τιμή των αγωνιστών που έπεσαν την ένδοξη μέρα της Εξόδου του Μεσολογγίου.\nΛόγια σχετικά με "Η Κυριακή των Βαΐων"\nΗ ζωή εν τάφω κατετέθης, Χριστέ, και αγγέλων στρατιαί εξεπλήττοντο, συγκατάβασιν δοξάζουσαι την σήν. Η ζωή πως θνήσκεις; πώς και τάφω οικείς; του θανάτου το βασίλειον λύεις δε και του Άδου τους νεκρούς εξανιστάς. Μεγαλύνομέν σε, Ιησού Βασιλεύ, και τιμώμεν την ταφήν και τα πάθη σου, δι' ων έσωσας ημάς εκ της φθοράς.\ntags : orthodox,pasxa,αι γενεαί πάσαι,Άξιον Εστί,εγκώμια,εκκλησιαστικοι στιχοι,επιτάφιος,επιτάφιος θρήνος,η ζωή εν τάφω,θείο δράμα,Θρησκεία,θρησκευτικοί ύμνοι,μεγάλη εβδομάδα,μεγάλη Παρασκευή,Πάσχα,πασχαλινα τραγουδια,ύμνοι,ύμνοι της εκκλησίας\nΛέξεις-κλειδιά σχετικές με "Η Κυριακή των Βαΐων"\nανέκδοτο ανέκδοτα με τον Τοτό funny quotes anekdoto διατροφή quotes τραγούδια τραγούδι quotations life anekdota αγάπη Ανέκδοτα funny αστεία στίχοι στιχάκια συνταγές Πάσχα αστεία λόγια lyrics Χριστούγεννα tragoudia songs γιορτές\nΒασιλης Τζίμης Πανούσης ΕΥΓΕΝΙΑ Ελεάνα Βραχάλη George Carlin Oscar Wilde mlz jk15 Αρκάς Πάσχα asteiares .blogspot.com Woody Allen Άγνωστος unknown Αννίτα anonymous Σοπενχάουερ Albert Einstein Νίκος Καζαντζάκης σακης Χριστούγεννα


Πώς μπορώ να αλλάξω το Όνομα σημείου πρόσβασης (APN) στο PlayStation Vita;\nΜάθετε πώς μπορείτε να αλλάξετε το APN στο PlayStation Vita αν χρησιμοποιείτε δίκτυο 3G.\nΑρχικά βεβαιωθείτε ότι το PlayStation Vita διαθέτει εγκατεστημένη την πιο πρόσφατη έκδοση υλικολογισμικού. Με αυτόν τον τρόπο, θα είστε σίγουροι ότι έχετε στη διάθεσή σας την πιο πρόσφατη και ακριβή λίστα Ονομάτων σημείου πρόσβασης (APN).\nΓια να αλλάξετε το APN, επιλέξτε διαδοχικά [Settings] (Ρυθμίσεις) > [Network] (Δίκτυο) > [Mobile Network Settings] (Ρυθμίσεις κινητού δικτύου) > [APN Settings] (Ρυθμίσεις APN). Τώρα, μπορείτε να επιλέξετε το σωστό APN από την παρεχόμενη λίστα ή να το αλλάξετε μη αυτόματα. Αν το σύστημά σας PlayStation Vita διαθέτει την έκδοση υλικολογισμικού 1.60 ή μεταγενέστερη, και χρησιμοποιείτε την κάρτα SIM Vodafone που σας παρείχαν, θα πρέπει να επιλέξετε από τη λίστα το APN Vodafone UK. Υπάρχει επίσης η δυνατότητα να επιλέξετε το εικονίδιο Network Operator (Πάροχος υπηρεσιών δικτύου) από την Αρχική οθόνη και να επιλέξετε το νέο APN από την παρεχόμενη λίστα.\nΑν το PlayStation Vita διαθέτει την έκδοση υλικολογισμικού 1.52 ή παλιότερη, το σωστό APN για την Ελλάδα με όλες τις παρεχόμενες κάρτες SIM Vodafone είναι smart, το οποίο πρέπει να αλλάξετε μη αυτόματα.\nΜην αλλάξετε κανένα άλλο πεδίο.\nΑν χρησιμοποιείτε κάρτα SIM διαφορετικού παρόχου δικτύου, μπορείτε να εισαγάγετε το APN μη αυτόματα. Απευθυνθείτε στον πάροχο υπηρεσιών δικτύου για να μάθετε το σωστό APN.


Αλίκη Θεοφιλόπουλος: H Ελληνίδα animator της Disney έρχεται στην Αθήνα!\nΈρχεται στην Ελλάδα από τον μαγικό κόσμο της Disney. Η Αλίκη Θεοφιλόπουλοςθα είναι μία από τις ομιλήτριες του TEDxAthens που θα πραγματοποιηθεί στις 6 Φεβρουαρίου -για πρώτη φορά στο κέντρο της Αθήνας- στο Θέατρο Παλλάς.\nΗ σκηνοθέτις, σχεδιάστρια, παραγωγός και συγγραφέας κινουμένων σχεδίων στη Walt Disney Television Animation “κρύβεται” πίσω από τις ταινίες “Ταρζάν”, “Μουλάν” και “Ηρακλής”. Μπορεί να μην ξέραμε το πρόσωπό της, μέχρι τώρα, αλλά έχουμε σίγουρα γνωρίσει το έργο της.\nΣκηνοθετεί, γράφει σενάρια, ζωγραφίζει και δανείζει τη φωνή της σε κινούμενα σχέδια της Disney ΤV και σίγουρα κουβαλάει μια τεράστια εμπειρία την οποία είναι διατεθειμένη να μοιραστεί με το κοινό που θα βρεθεί στο TEDxAthens. Το TLIFE θα είναι εκεί για να σου μεταφέρει όλο το κλίμα από την εκδήλωση που έχει εμπνεύσει εκατομμύρια ανθρώπους σε όλο τον κόσμο.\nΠερισσότεροι από 15 ομιλητές, 5 performances, συναρπαστικά workshops και πολλές εκπλήξεις συνθέτουν το 7ο κατά σειρά ετήσιο ραντεβού της πόλης, το TEDxAthens 2016. Με κεντρικό θέμα τις “Αφετηρίες / Origins“, φέτος θα μας ταξιδέψει σε διαφορετικά σημεία εκκίνησης και θα μας υπενθυμίσει τις “ρίζες” μας.\nΑνάμεσά τους και η Αλίκη Θεοφιλόπουλος. Δεν είναι η πρώτη φορά που έρχεται στην Ελλάδα. Δηλώνει περήφανη που είναι Ελληνίδα και και μάλιστα έχει υιοθετήσει το όνομα “alikigreekly” για την oline persona της. Βέβαια, δεν μιλάει ελληνικά αλλά έχει ισχυρούς δεσμούς με τη χώρα καταγωγής της.\nΤαξιδεύει στην Ελλάδα όσο πιο συχνά μπορεί για να βλέπει και τους συγγενείς της αλλά και για επαγγελματικούς λόγους. Πριν λίγους μήνες βρέθηκε στη Σύρο. Ήταν μέλος της Κριτικής Επιτροπής του Φεστιβάλ Κινουμμένων Σχεδίων και Αγορά Animasyros 8, παρέδωσε masterclass για τη δουλειά της, στην οποία έγινε αφιέρωμα, και παρακολούθησε δείγματα δουλειάς Ελλήνων animators\nΠοια είναι η Αλίκη Θεοφιλόπουλος\nΓεννημένη στο San Diego από Έλληνες γονείς (ο πατέρας της είναι από την Πάτρα και η μητέρα της από τη Θεσσαλονίκη), ζει στο Λος Άντζελες με τα δύο της παιδιά. Πολλές φορές οι συμβουλές τους πολύ χρήσιμες για τη δουλειά της. Άλλωστε το έργο της απευθύνεται σε παιδιά, μικρά και μεγάλα.\nΗ καριέρα της στην Disney ξεκίνησε το 1995. Στα πρώτα της βήματα σκηνοθέτησε τις κινηματογραφικές παραγωγές “Ηρακλής”, “Ταρζάν” και “Πλανήτης των Θησαυρών”. Έχει δουλέψει και για τις αγαπημένες επίσης ταινίες “Μουλάν” και “Φαντασία 2000”.\nΤο 2002 συνέχισε την επαγγελματική της πορεία στον χώρο της τηλεόρασης. Το 2010 ήταν υποψήφια για βραβείο Emmy με το τραγούδι “Come Home Perry”, το οποίο έγραψε για την τηλεοπτική σειρά “Phineas and Ferb”. Τα τελευταία χρόνια, έχει σκηνοθετήσει τα κινούμενα σχέδια Doctor Lollipop, τα οποία το 2014 ήταν υποψήφια στα βραβεία Annecy και έχει γράψει τα πολυβραβευμένα μικρού μήκους κινούμενα σχέδια Disney Mickey Mouse.\nΕίναι, επίσης, η δημιουργός του “Unnamed Project” και η δημιουργός και συμπαραγωγός δύο επεισοδίων, του “Yaki and Yumi” και του “Girls on the GO!” για το “Random! Cartoons”. Πλέον, σκηνοθετεί μια νέα σειρά κινουμένων σχεδίων για τη Disney που ονομάζεται “Descendants: Wicked World”, μια σειρά που ακολουθεί τους απογόνους των διασημότερων villains της Disney.\nΤο ερχόμενο Σάββατο μας δίνει ραντεβού στο TEDxAthens για να μιλήσει για τις ρίζες των κινουμένων σχεδίων.\nAlikh Theofilopoulos: H Ellhnida animator ths Disney Αλίκη Θεοφιλόπουλος: H Ελληνίδα animator της Disney έρχεται στην Αθήνα! 2016-02-05


Συνεργασία ΔΕΥΑΧ με ΔΗΜΟΚΡΙΤΟ μέσω INTERREG | Chios News\nΑρχική Νέα Τοπικά Συνεργασία ΔΕΥΑΧ με ΔΗΜΟΚΡΙΤΟ μέσω INTERREG\nΣυνεργασία ΔΕΥΑΧ με ΔΗΜΟΚΡΙΤΟ μέσω INTERREG\nΗ διάσταση που έχει πάρει το θέμα του προβλήματος του νερού στη Χίο προκάλεσε το ενδιαφέρον του Εθνικού Κέντρου Έρευνας Φυσικών Επιστημών ΔΗΜΟΚΡΙΤΟΣ. Με πρότασή του προς τη ΔΕΥΑΧ ζητά να συμμετέχει στα πλαίσια του προγράμματος INTERREG III/A και στην πρόταση που προτίθεται να υποβάλλει από κοινού με το υπουργείο Γεωργίας της Κυπριακής Δημοκρατίας.\nΟ βασικός επιστημονικός και τεχνικός στόχος του έργου, όπως τονίζει στο έγγραφο από το ΔΗΜΟΚΡΙΤΟ ο υπεύθυνος καθηγητής Δρ. Νικόλαος Κακιζής, αφορά την ανάπτυξη και πιλοτική εγκατάσταση μονάδων επεξεργασίας νερού με σκοπό είτε την αφαλάτωσή του είτε την ανακύκλωση και επαναχρησιμοποίησή του με χρήση τεχνολογιών νανοδιήθησης και μεμβρανικής διύλισης.\nΌπως εξήγησε στα μέλη του διοικητικού συμβουλίου της ΔΕΥΑΧ ο Πρόεδρος Μιχάλης Φυτούσης, στη συνεδρίαση της Τρίτης, η ΔΕΥΑΧ δεν πρόκειται να συμμετέχει με κάποιο χρηματικό ποσό. Ο συνολικός προϋπολογισμός που θα κατανεμηθεί στην ελληνική πλευρά θα ανέλθει στο ύψος των 160.-190.000 ΕΥΡΩ και θα καλυφθεί κατά 100% από εθνικούς και κοινοτικούς πόρους.\nΤην αντίθεσή του στην αποδοχή προτάσεων που έρχονται από πανεπιστημιακά ή ερευνητικά κέντρα εξέφρασε από την ελάσσονα μειοψηφία ο Μιχάλης Σφυράκης. Χρησιμοποιώντας στην ουσία αυτό που στο παρελθόν είχε αναφέρει και ο Μιχάλης Φυτούσης ότι παρόμοια προγράμματα ήδη εφαρμόζουν (π.χ. το θέμα της συνεργασίας με το Πανεπιστήμιο Κρήτης) πρότεινε να έχουν ως πρώτη προτεραιότητα το θέμα της αξιοποίησης των υπογείων υδάτων.\nΒέβαια όπως σημείωσε ο κ. Φυτούσης πρόκειται για νέες τεχνικές που σε συνδυασμό με το γεγονός ότι η συνεργασία δεν θα στοιχίσει στη ΔΕΥΑΧ και θα γίνει τόσο με το ΔΗΜΟΚΡΙΤΟ όσο και με την Κύπρο αποτελούν στοιχεία που επιβάλλουν τη συνεργασία.\nΗ διάρκεια του προγράμματος θα είναι τριετής, ενώ η ημερομηνία υποβολής της πρότασης λήγει αύριο, 10 Μαρτίου.\nΤο προτεινόμενο έργο θα κινηθεί γύρω από τρεις κύριους άξονες:\n– Την ανάπτυξη, εγκατάσταση, πιλοτική λειτουργία και αξιολόγηση 2 πιλοτικών μονάδων αφαλάτωσης νερού (στην περιοχή του ΒΑ Αιγαίου- Χίος, Κύπρος) οι οποίες θα χρησιμοποιούν τεχνολογίες Νανο-διήθησης και μεμβρανικής διύλισης.\n– Την εγκατάσταση και διασύνδεση των ανωτέρω μονάδων όπως και των συμμετεχόντων φορέων με συστήματα εξ’ αποστάσεως παρακολούθησης και ελέγχου της λειτουργίας των πιλοτικών μονάδων σε πραγματικό χρόνο.\n– Την ενεργή μεταφορά τεχνογνωσίας σε πραγματικό χρόνο και την εκπαίδευση στελεχών για τη λειτουργία των πιλοτικών μονάδων εξ’ αποστάσεως, με το σύστημα τηλεδιάσκεψης, τηλε-ελέγχου. Στα πλαίσια της προβολή του έργου και των αποτελεσμάτων που ενδέχεται η οργάνωση και διεξαγωγή και μιας διεθνούς εμβέλειας ημερίδας σε μία εκ των περιοχών εγκατάστασης των πιλοτικών μονάδων.\nΠροηγούμενο άρθροΑνεξάρτητη υποψηφιότητα Μάρκου Ψώρα στο Δήμο Ομηρούπολης\nΕπόμενο άρθροΒολές με πραγματικά πυρά σε θαλάσσια περιοχή


the Greek CLOUD » Μπατανάδες\nΣτην αξιοθρήνητη συζήτηση για την Συμφωνία που μέλλεται να δοξαστεί στις Πρέσπες, δόθηκε σε μερικούς η εντύπωση πως «υπάρχουν αρχεία» που «καίνε πολύ κόσμο». Και πως αυτά, θα παρουσιαστούν από τον υπουργό Εξωτερικών. Συμπαθάτε με, αυτά τα αποκαλύπτήρια θα αποδειχτούν ένας ακόμη μπατανάς, ασβέστωμα περασμένο βιαστικά για να γίνει ροζ το ξεραμένο αίμα που πλημμύρισε τη χώρα στον μεσοπόλεμο, στην κατοχή και στον εμφύλιο. Σημειώνω άτακτα και σποράδην, καθώς το Μεγάλο Αρχείο της περιόδου 1917-1948, ειδικά το φίσκα στην πλαστότητα αρχείο 1943-1948 ακόμη ψάχνεται και παρασύρει κόσμο και κοσμάκη ως λείψανο του Ψυχρού Πολέμου.\nΣΝΟΦ, έπειτα ΝΟΦ, Οχράνα, κατοχή, πλαστά έγγραφα που «αποδεικνύουν» και «καταδεικνύουν» προδοσίες και αλληθωρισμούς. Γερμαντυμένοι «καπεταναίοι» που κυνηγούσαν στο τέλος της κατοχής Οχρανίτες για ξέπλυμα, ώστε να διασωθούν ως εθνικόφρονες. Ο Τίτο, από «διαφορετικός», κλείνει τα σύνορα το 1948 και σφραγίζει τις τύχες του Εμφυλίου. Οι Αμερικανοί, ευγνώμονες, ανταποδίδουν. Βρείτε το πώς. Τέμπο, Γκότσε Ντέλτσεφ, Κορέστια, ο ΕΛΑΣ διατάσσει δύο «μεραρχίες» για να εκκαθαρίσει τους αυτονομιστές, απωθώντας τους στο βορρά.\n1948-1988, σαράντα χρόνια, ο Ψυχρός Πόλεμος, αναγκάζει τον Καραμανλή και όλους τους άλλους να φέρονται στον «μακεδονισμό» με ψυχρή ανοχή. Οργανώνεται πείσμων κατατριβή με Εταιρείες, Ιδρύματα και διάφορους φορείς, αντίκρουσης και ανησυχίας. Η βιβλιογραφία είναι τεράστια. Η πίεση να μπει στο ΝΑΤΟ η FYROM πρόσφατα, είναι μπλιμπλίκια μπροστά στα ζόρια που αντιμετώπισαν οι μεταπολεμικές ελληνικές κυβερνήσεις και τι οδηγίες κυκλοφορούσαν τότε. Η στάση της Βουλγαρίας μετά το 1974 άλλαξε πολλά. Το «νεομακεδονικό» στην τελευταία του φάση, είναι συγχρονισμένο με την διάλυση της Γιουγκοσλαβίας.\nΑπό το 1870 και εφεξής, βιβλιοπόντικες ψάχνουν, καιροσκόποι μπαίνουν σε πληρωμένες θέσεις, το ιστοριοδιφικό τμήμα της Βαλκανικής Σελήνης, παράγει πλαστούς θρύλους και προφητείες «ανασκάπτει αδιάσειστα τεκμήρια», οι πηγές ερμηνεύονται κατά το δοκούν, κάθε χάρτης των Βαλκανίων και μία πληρωμένη καταχώριση.\nΚανένας δεν ψάχνει τις υποτροφίες του ΝΑΤΟ, τον ρόλο των «μετανοημένων» που ανακάλυψαν τα αγαθά του «ελευθέρου κόσμου» που έγιναν και τίτλος εφημερίδας. Για να φανούν οι ολέθριες επιπτώσεις από τις ομάδες πίεσης και τις προπαγάνδες θέλει μπόλικα χρονάκια και αρκετά νέα ονόματα στους δρόμους των πόλεων.\nΆντε να γυρίσει η Μηχανή του Χρόνου, να τινάξει τα πέταλα και η δική μου γενιά, η όλως ανάξια διαχειρίστρια των σχετικών θρύλων, να γίνουν προτομές κι άλλοι συνομήλικοι, μήπως και γαμήσει ο φτωχός.


ΠΑΝΑΘΗΝΑΪΚΟΣ – ΜΙΝΤΙΛΑΝΤ | PANATHINAIKOS FC OFFICIAL WEB SITE\nPANATHINAIKOS FC OFFICIAL WEBSITE Αγωνιστικά Παναθηναϊκός – Μίντιλαντ\nΤο πρόγραμμα των Media Activities και η παραλαβή των διαπιστεύσεων\nΗ αποστολή της Mίντιλαντ θα φτάσει στην Αθήνα με πτήση charter την Τετάρτη, 20 Αυγούστου και ώρα 16:00. H συνέντευξη Τύπου του προπονητή της φιλοξενούμενης ομάδας, Γκλεν Ρίντερσχολμ, θα παραχωρηθεί την ίδια ημέρα, στις 20:30 στην αίθουσα Τύπου του «Απόστολος Νικολαϊδης», ενώ η προπόνησή της θα διεξαχθεί στη Λεωφόρο στις 21:00.\nΟ Παναθηναϊκός θα προπονηθεί στις 18:00 στις αθλητικές εγκαταστάσεις του Κορωπίου, ενώ η συνέντευξη Τύπου του Γιάννη Αναστασίου θα πραγματοποιηθεί στις 16:45 στο «Απόστολος Νικολαϊδης».\nΗ παραλαβή των διαπιστεύσεων των Ελλήνων και ξένων εκπροσώπων του Τύπου, θα γίνει την ίδια ημέρα (Tετάρτη, 20 Αυγούστου) από τις 16:30 έως τις 18:00 στην αίθουσα Τύπου της Λεωφόρου.\nΕπισημαίνεται πως δεν πρόκειται να επιτραπεί η είσοδος στο γήπεδο σε κανέναν μη διαπιστευμένο δημοσιογράφο.


IPHIGENIA APARTHOTEL ΑΓΊΑ ΝΆΠΑ - Αγία Νάπα, Κύπρος\nΤο άνετο Iphigenia Aparthotel προσφέρει δωμάτια σε εμπορική περιοχή στην Αγία Νάπα.\nΗ μικρή απόσταση από στάση του λεωφορείου σας επιτρέπει γρήγορα να φτάσετε σε Water World και Παραλία Αγίας Θέκλας. Το κατάλυμα είναι 20-λεπτά με τα πόδια από το κέντρο της Αγίας Νάπας.\nΤο Iphigenia Aparthotel προσφέρει 70 δωμάτια εξοπλισμένα με κλιματισμό, μπαλκόνι, μικρή κουζίνα, καναπέ και τηλέφωνο για μια άνετη διαμονή στην Αγία Νάπα.\nΤο Iphigenia Aparthotel βρίσκεται μόλις 45 λεπτά οδικώς από το Διεθνής Λάρνακας αεροδρόμιο.


Τώρα που είναι ακόμα νωρίς η διοίκηση της ΕΠΣ Πειραιά θα πρέπει να θέσει υπόψη των σωματείων τα φετινά όρια ηλικίας μικρών και μεγάλων έτσι ώστε τα σωματεία να σχεδιάσουν το ρόστερ τους Να θυμίσουμε ότι πέρυσι το όριο ήταν για γεννηθέντες το 2001 . Εκτάκτως όμως προστέθηκε για πέρυσι να παίζουν ως μικροί και οι γεννηθέντες το 2000 αφού τα παιδιά αυτά πρόπερσι δεν αγωνίστηκαν και έχασαν το ηλικιακό προνόμιο λόγω της διακοπής πρωταθλημάτων. Φέτος φυσιολογικά μικροί θα λογίζονται οι γεννηθέντες το 2002.. Αυτό όμως θα πρέπει να ξεκαθαρίσει έγκαιρα ….\nΗ ΕΠΣ Πειραιά ανακοίνωσε τα 64 σωματεία που έχουν δικαίωμα εκπροσώπησης στην ετήσια απολογιστική Γενική Συνέλευση της 27ης Ιουνίου. Τα οποία τελικά δεν είναι 64, αλλά 67 αφού προστέθηκαν ο Αίας Σαλαμίνας , ο Αργοναύτης και η Ένωση Α.Α. Ρέντη που είναι απολύτως εντάξει πλέον με τα χαρτιά τους. Από κει και πέρα προσπαθούν για να τα καταφέρουν ο Φοίνικας Αγίας Σοφίας, η Δόξα Σαλαμίνας που είναι πολύ κοντά στην τακτοποίηση τους ενώ λίγο πιο πίσω βρίσκονται οι Σαλαμινομάχοι και η ΑΕ Χατζηκυριακείου.\nΚοντά στο μηδέν είναι ο Πειραϊκός και ο Πολυκράτης και το μέλλον τους διαγράφεται αβέβαιο…..\nΝα υπενθυμίσουμε ότι η προθεσμία υποβολής των εγγράφων για την νομιμοποίηση των σωματείων για το 2022 λήγει στις 31 Ιουλίου. Κι όπως λέγεται δεν υπάρχει περίπτωση να δοθεί παράταση.\nΗ μόνη παράταση που δόθηκε είναι για την τροποποίηση των καταστατικών των σωματείων. Μέχρι τις 30 Δεκεμβρίου….\n* Και το όνειρο έγινε πραγματικότητα. Μετά από 15 ολόκληρα χρόνια η Προοδευτική επέστρεψε στη Β’ Εθνική . Μια τεράστια επιτυχία που πανηγυρίστηκε έξαλλα από όλους τους Κορυδαλλιώτες με κάθε τρόπο. Πιθανό και απίθανο .Και κυρίως εντυπωσιακό. Γιατί η Προοδευτική έχει κόσμο . Τον δικό της κόσμο που την ακολουθεί πιστά όπου αγωνίζεται. Και σίγουρα δεν τον έχουν ούτε ομάδες της Α’ Εθνικής.\nΣε μια επιτυχία συμβολή έχουν όλοι ανεξαιρέτως. Ποδοσφαιριστές, προπονητές, διοίκηση φίλαθλοι. Αυτό είναι αλήθεια. Όμως θα ήταν άδικο να μην αναφέρουμε ότι χωρίς τον Αντώνη Αραβαντινό , τίποτα δεν θα γινόταν πραγματικότητα . Κι ας μην θέλει να το παραδεχτεί ο ίδιος. Ο άνθρωπος έκανε τα πάντα για να ανέβει η Προοδευτική κατηγορία . Και κυριολεκτώ . Όσοι έζησαν από κοντά την προσπάθεια της ομάδας σίγουρα γνωρίζουν τι λέω. Αυτή είναι η αλήθεια.\n* Πολύ κοντά στο πλευρό των «βυσσινί» στάθηκε ο Δήμαρχος Νίκος Χουρσαλάς . Ασχολούμαι πάρα πολλά χρόνια με την ομάδα και προσωπικά δεν έχω γνωρίσει άλλο δήμαρχο να είναι τόσο κοντά στην Προοδευτική Βοήθησε κι αυτός με κάθε τρόπο, σαν ένας ένθερμος οπαδός της ομάδας .\n* Φυσικά βοήθησε την ομάδα ο απερχόμενος προπονητής Δημήτρης Αρναούτης. Μην ισοπεδώνουμε τα πάντα . Ο άνθρωπος πρόσφερε πολλά , αλλά από ένα σημείο και μετά η ομάδα χρειαζόταν φρεσκάδα, ηρεμία και ανανέωση. Αυτά τα βρήκε η Προο στο πρόσωπο του νέου προπονητή Γιάννη Μάγγου που πρόλαβε και έβαλε τη δική του σφραγίδα στην ομάδα ανεβάζοντας το ηθικό των παικτών κάνοντας παράλληλα και κάποιες διορθώσεις…\n*Οι παίκτες από την πλευρά τους πάλεψαν για την άνοδο και την πίστεψαν .Στα κρίσιμα παιχνίδια το απέδειξαν αυτό με το πάθος και την αυταπάρνηση τους\n* Θα ήθελα να πω δυο λόγια και για τον φίλο μου τον Γρηγόρη Δράγαζη , αλλά φοβάμαι ότι δεν θα είμαι αντικειμενικός. Το μόνο που θα αναφέρω είναι , πόσο κερδισμένες θα ήταν οι ομάδες , αν είχαν ένα Δράγαζη στον πάγκο τους….\n*Τις ευχές της έστειλε η Χαραυγή για την άνοδο της Προοδευτική στη Β’ Εθνική . Όλο σχεδόν το συμβούλιο ήταν στον αγώνα με την Παναχαϊκή και καμάρωναν τούς Ποτουριδη και Γκόγκα που αγωνίσθηκαν αλλά και τον Γιώργο Θεοδωρίδη που είχε στα μπαράζ θλαστικό πρόβλημα. Και οι τρεις προέρχονται από την παραγωγική παικτική παραγωγή της Χαραυγής. Οι μόνοι παίκτες από το ρόστερ των Κορυδαλλιωτών που προέρχονται από τον ερασιτέχνη Πειραιά .Και κάτι ακόμα . Είναι γνωστό σε όλους ότι ο Γενικός Γραμματέας της Προοδευτικής Σωκράτης Πτερνέας είναι η ζωντανή ιστορία της Χαραυγής. Εδώ και 45 χρόνια….\n*Με τον ωραιότερο τρόπο ολοκλήρωσε την πορεία του με την Ελλάς Ποντίων ο προπονητής Σταύρος Τζαναβάρας .Ευχαρίστησε όλους στην ομάδα για την άψογη συνεργασία τους δείχνοντας έτσι το ήθος του και τον άψογο χαρακτήρα . Η θητεία του Σταύρου στους Πόντιους θεωρείται ιδιαίτερα επιτυχημένη αφού μαζί του η ομάδα κατέκτησε πρωτάθλημα και Κύπελλο Πειραιά, άσχετα αν δεν κατάφερε τελικά την άνοδο. Αυτό είναι ένα θέμα που σηκώνει συζήτηση…\n* Δυο ακόμα αποχωρήσεις προπονητών είχαμε τις τελευταίες . Παρελθόν αποτελεί από την ΑΕ Μαύρου Αετού Ολυμπιάδα ο Δημήτρης Βουτσινάς μετά από δυο χρόνια . Επίσης ολοκληρώθηκε η συνεργασία του Τάσου Ανδριώτη με την Χαλκηδόνα.\nΗ θητεία και των δυο θεωρείται επιτυχημένη .Και οι δυο πρόσφεραν πολλά στις ομάδες τους….\n« Η Χαλκηδόνα κάθε χρόνο κάνει και ένα παραπάνω βήμα οργανωτικά και βαθμολογικά θα έλεγα και νομίζω πως αργά ή γρήγορα θα βρει τον δρόμο να επιστρέψει εκεί που της αρμόζει.» δήλωσε ο Τάσος Ανδριώτης που ευχαρίστησε τη διοίκηση του συλλόγου για την εμπιστοσύνη που του έδειξε….\nΣυνεχίζει ο Γιάννης Καλαϊτζής στους Λέοντες Καμινίων. Για τέταρτη συνεχόμενη χρονιά. Η διοίκηση του Γιάννη Ηλία αποφάσισε να ανανεώσει τη συνεργασία της με τον ικανότατο τεχνικό . Από τη στιγμή που η ομάδα πηγαίνει καλά δεν υπάρχει λόγος να αλλάξει η συνταγή….\n* Αλλάζει πλάνα ο προπονητής Βαγγέλης Ζαγκλής. Νέοι ορίζοντες για τον ικανό τεχνικό. Που από τις ακαδημίες του ΑΟ Καραβά , αναλαμβάνει τις τύχες του ιστορικού Αργοναύτη . Η επιτυχία θεωρείται δεδομένη….\n* Ξεκίνησε ο προγραμματισμός για τη νέα περίοδο στην ΑΕ Θύελλας Αχιλλέα Κορυδαλλού . Από τη διοίκηση του συλλόγου γίνονται οι κατάλληλες κινήσεις ώστε να βρεθεί ο κατάλληλος προπονητής και παράλληλα να ενισχυθεί το ρόστερ της ομάδας.\nΠάντα με απόλυτη σοβαρότητα και υπευθυνότητα χωρίς κινήσει απλά για ενθουσιασμό…\n*Δεν θα συνεχίσει στις ακαδημίες του Ιωνικού ο Μιχάλης Γρίμπιλας. Μια πορεία τριών ετών έφτασε στο τέλος της . Ο έμπειρος τεχνικός που ήταν στην ομάδα Κ-17 , με δήλωση του ευχαριστεί τη διοίκηση του συλλόγου και ιδιαίτερα τον πρόεδρο Γιάννη Τσιριγώτη για την συνεργασία καθώς και για την εμπιστοσύνη που έδειξαν στο πρόσωπο του.\n*Στην μαγευτική Κύθνο θα βρεθούν οι βετεράνοι της Δραπετσώνας το επόμενο Σαββατοκύριακο 25-26 Ιουνίου. Θα δώσουν αγώνα με τους παλαίμαχους του νησιού. Εκεί όπου ηγείται ο Τάκης Καλούδης παλιά μεγάλη δόξα του ποδοσφαίρου. Μάλιστα ο Σύνδεσμος Βετεράνων ποδοσφαιριστών Δραπετσώνας θα τον τιμήσει με πλακέτα για το ήθος και την προσφορά του στο ποδόσφαιρο και την κοινωνία..\n*Την προσεχή Δευτέρα 20 Ιουνίου στις 19.30 θα πραγματοποιηθεί στο γήπεδο της Νίκαιας ο τελικός του Κυπέλλου βετεράνων Πειραιά που είναι αφιερωμένος στη μνήμη του Απόστολου Τσιρογιάννη κορυφαίου ποδοσφαιριστή και παράγοντα που έφυγε από τη ζωή εντελώς ξαφνικά από ανακοπή τον Αύγουστο του 2021.\nΘα παίξουν ο Ερμής Κορυδαλλού με τον Ηρακλή Νίκαιας .\nΣτους ημιτελικούς που έγιναν χθες στη Νίκαια, οι Κορυδαλλιώτες επικράτησαν με 2-0 της Νίκης Ρέντη ενώ ο Ηρακλής «καθάρισε» την Δόξα Πειραιά με 6-2.\nΣτην εκδήλωση της Δευτέρας έχει δοθεί πανηγυρικός χαρακτήρας . Πριν από τον τελικό , θα γίνει στις 18.30 αγώνας παλαιμάχων ανάμεσα σε …Βόρειους και Νότιους .\nΣτο περιθώριο της γιορτής θα χορέψει το συγκρότημα Κρητών Νίκαιας – Κορυδαλλού «Η Ομόνοια ».\nΝα σημειωθεί ότι η Ένωση Συνδέσμων Βετεράνων Ποδοσφαιριστών Πειραιά είναι η μόνη Ένωση σε όλη την Ελλάδα που διοργανώνει Κύπελλο Παλαιμάχων….\n* Από τη στιγμή που ανακοινώθηκε η λύση της συνεργασίας του Χατζηαλέξη με τον Αίαντα Σαλαμίνας , τότε το μάδημα της …μαργαρίτας έγινε απλό. Ο έμπειρος τεχνικός βρήκε το λιμάνι για να αράξει . Ή μάλλον το ….καράβι που θα συνεχίσει το ταξίδι του. Και αυτό δεν είναι άλλο από τον ΑΟ Καραβά . Εμείς το είχαμε γράψει με υπονοούμενα από την περασμένη εβδομάδα . Να διαβάζετε λοιπόν τη στήλη μας προσεχτικά…..\n• Με απόλυτη επιτυχία πραγματοποιήθηκε η τελετή λήξης της ακαδημίας του Αετού Κορυδαλλού. Κάθε περίοδο τέτοια εποχή η εκδήλωση αυτή αποτελεί το γεγονός της χρονιάς. Γιατί η διοίκηση του Δημήτρη Μπούγα ξέρει να διοργανώνει καλά τέτοιες γιορτές . Γιατί ξέρει να λειτουργεί τις υποδομές όσο κανείς , κατά γενική ομολογία. Το ανέφεραν μάλιστα στις ομιλίες τους χθες τόσο ο Δήμαρχος Κορυδαλλού Νίκος Χουρσαλάς, όσο και ο πρόεδρος της Προοδευτικής Αντώνης Αραβαντινός….\n* Νέοι ορίζοντες για τον Γιώργο Μελαμπιανάκη. Που μετά την ολοκλήρωση της ποδοσφαιρικής του καριέρας αναλαμβάνει τη θέση του τεχνικού διευθυντή στον ΑΣ Κωφών . Εκεί που κρέμασε τα ποδοσφαιρικά του παπούτσια. Εκεί που πλέον τον θεωρούν δικό τους παιδί….\n* Δυναμικά μπήκε στο μεταγραφικό παιχνίδι η ΑΕ Νίκαια. Πρώτη από όλους.Στόχος των υπευθύνων είναι να ενισχυθεί αρκετά ο ιστορικός σύλλογος και να φτάσει πάλι ψηλά….\n*Δεν θα συνεχίσει στην Χαλκηδόνα ο Μαλντίν Λαλάι. Ο 24χρονος επιθετικός είναι ελεύθερος να συνεχίσει σε ομάδα της αρεσκείας του. Ήδη συζητά με συλλόγους για να συνεχίσει να αγωνίζεται. Ο Λαλάι έχει αγωνιστεί επίσης σε Καραβά, Σαρωνικό και Αστέρα Νίκαιας….\nΔεν ξέρω ποια θα είναι η τύχη του Πανφαληρικού τη νέα χρονιά, αφού τα κορυφαία διοικητικά στελέχη αποχώρησαν από την ομάδα, μετά από την αποτυχία της ομάδας να μην ανέβει κατηγορία . Άλλοι λένε ότι θα δεν θα κατέβει το σωματείο στο νέο πρωτάθλημα, άλλοι λένε ότι θα συγχωνευτεί με άλλο σύλλογο. Με τόσα πολλά που ακούμε τελευταία κοντεύουμε να …«κουφαθούμε »…..


Είδη 1 εώς 10 από 46 σύνολο\nPosted By Car-e\nΗ απόλυτη πολυτέλεια του μέλλοντος ...!\n15 Ιουν 2018 12:25:56 μ.μ.\nΗ τελευταία δημιουργία της Mercedes-Maybach αποτελεί την ελίτ της κομψότητας.\nΤο μήκους 5,7 μέτρων διθέσιο, έχει εμφάνιση πού συνδυάζει ρετρό στοιχεία των δεκαετιών του '40 και του '50, αλλά και λεπτομέρειες που θυμίζουν το κατάστρωμα ενός superyacht.\nΤο Vision Mercedes-Maybach 6 Cabriolet αποτελεί φόρο τιμής στην αυτοκινητική «haute couture», των ξεχωριστών καμπριολέ, με πολλά μέρη του οποίου να είναι φτιαγμένα από ανθρώπινο χέρι. Όπως χαρακτηριστικά αναφέρεται στην παρουσίασή του, «συνδυάζει το κλασικό με την έξυπνη ομορφιά, τη συναισθηματική εμφάνιση με την τεχνολογία».\nΣτην καμπίνα, η 6 Cabriolet προφανώς και διαθέτει ένα πολυτελές εσωτερικό με επένδυση από επιχρισμένο λευκό δέρμα Nappa, ταμπλό με ρευστές γραμμές, χειριστήρια αφής και ψηφιακές οθόνες με παραδοσιακές, αναλογικές βελόνες. Η εξατομικευμένη οροφή με δυνατότητα αναδίπλωσης είναι με χρυσαφιά γαζιά.\nΔιαθέτει αμιγώς ηλεκτρικό σύστημα κίνησης που αποδίδει 760 άλογα μέσω τεσσάρων ηλεκτροκινητήρων, τα οποια λειτουργούν ανεξάρτητα, ένα για κάθε τροχό, κάνοντας την 6 Cabriolet τετρακίνητη. H ενέργεια αποθηκεύεται σε μια συστοιχία μπαταριών ιόντων λιθίου που είναι τοποθετημένη μέσα στο πάτωμα και δίνει αυτονομία περισσότερα από 500 km.\nAudi R8 vs Ducati Panigale V4\n01 Ιουν 2018 9:58:11 π.μ.\nΈνα από τα πιο διαχρονικά ερωτήματα στην μηχανοκίνηση, φέρνει στο προσκήνιο μια από τις μεγαλύτερες αυτοκινητοβιομηχανίες στον κόσμο.\nΑυτοκίνητο ή μηχανή, μηχανή ή αυτοκίνητο;\nΗ Audi, καθώς είναι ιδιοκτήτης της Ducati, παίρνει τα πιο "αθλητικά" μοντέλα απο κάθε κατηγορία και τα βάζει σε κόντρα για να μας λύσει την απορία.\nΣτην γωνία των τεσσάρων τροχών, βρίσκεται ένα R8 στην απλή του έκδοση, με τετρακίνηση και κινητήρα V10 5.2 λίτρων.\nΣτην απέναντι γωνία είναι η Ducati Panigale V4. Η νέα αγωνιστικη τετρακύλινδρη μηχανή της Ducati, 1103 κυβικών και 211 ίππων.\nΓια να δούμε λοιπόν πιο είναι πιο γρήγορο...\nΠοιές εταιρείες έχουν τα ηνία της παγκόσμιας αυτοκινητοβιομηχανίας ?\n26 Φεβ 2018 2:05:11 μ.μ.\nΜε όλες τις συγχωνεύσεις που γίνονται τα τελευταία χρόνια στην παγκόσμια αγορά αυτοκινήτου, είναι δύσκολο μερικές φορές να γνωρίζουμε ποιος κατέχει τι στην αυτοκινητοβιομηχανία. Από τις αυτοκινητοβιομηχανίες που ανήκουν στη General Motors, στα εντυπωσιακά οκτώ μοντέλα που ανήκουν στην Fiat Chrysler Automobiles (FCA), κάθε σημαντική μάρκα που μπορείτε να φανταστείτε είναι όλα στη λίστα. Αυτό το βίντεο τα βάζει όλα μαζί σε ένα βολικό μέρος ... μέχρι την επόμενη ανακατάταξη.\n18 Ιαν 2018 12:07:04 μ.μ.\nΣε έναν από τους πιό γνωστούς εμπορικούς δρόμους του Άμστερνταμ, μια Lamborghini Gallardo Superleggera, γεμάτη αυτοπεποίθηση, οπισθοδρομεί προσπαθώντας να παρκάρει ανάμεσα σε ένα Tesla Model X κι ένα άλλο αυτοκίνητο. Το οικογενειακό SUV αποφασίζει να "πικάρει" το πανάκριβο supercar και το αποτέλεσμα είναι άκρως διασκεδαστικό !!\nΟ Ken Block κάνει τα "δικά" του, στο Pikes Peak\n27 Οκτ 2017 1:22:00 μ.μ.\nΟ Ken Block είναι πάλι έτοιμος να κάνει τα κόλπα του σε νέες τοποθεσίες. Αυτή την φορά μας πήρε το Ford Mustang του και μας πηγαίνει στην διάσημη ανάβαση του Pikes Peak. Το Mustang με κίνηση σε όλους τους τροχούς και τα λάστιχα να καπνίζουν σε κάθε μέτρο της ανάβασης του, σε ορισμένες στροφές νομίζεις οτι κρατιέται πραγματικά από τα νύχια για να μην πέσει σε κάποιο απότομο γκρεμό! Δεν θα σπαταλήσουμε άλλο τον χρόνο σας, απολαύστε το !!\nJaguar για... πολλούς !!\n23 Αυγ 2017 11:59:12 π.μ.\nΗ Jaguar παρουσίασε τη νέα Ε-Pace, ένα SUV μικρών διαστάσεων και προσιτής τιμής. Σχεδιαστικά, η E-Pace ακολουθεί τις γραμμές της F-Type, έχοντας ένα αμάξωμα με αρκετές καμπύλες, μεγάλα μαύρα πλέγματα στον εμπρόσθιο προφυλακτήρα, πίσω μέρος με κουπέ σχεδίαση και μακρόστενα φώτα. Όλες οι εκδόσεις κινητήρων συνδυάζονται με ένα νέο σύστημα τετρακίνησης, ενώ αρκετή δουλειά έχει γίνει και στον εφοδιασμό της E-Pace με μια σειρά συστημάτων ασφαλείας. Αναμένεται στην χώρα μας αρχές του 2018, και η τιμή της θα ξεκινάει από 41.000€, μία τιμή αναμφίβολα ιδιαίτερα ελκυστική σε σχέση με τις αντίστοιχες τιμές του γερμανικού ανταγωνισμού. Αλλωστε μην ξεχνάτε πως αναφερόμαστε σε Jaguar !\nΑπολαύστε την στο παρακάτω video :\nΌταν οδηγούμε ΔΕΝ μαλώνουμε !!\n27 Ιουν 2017 10:36:04 π.μ.\nΈνα σύνηθες φαινόμενο, τον τελευταίο καιρό, των ελληνικών δρόμων, είναι να βλέπουμε οδηγούς να διαπληκτίζονται εν κινήσει. Δεν θα εξετάσουμε τα αίτια αυτής της οδηγικής συμπεριφόρας, αλλά τα αποτελέσματα, τα οποία πολλές φορές μπορεί να είναι μοιραία. Όπως θα δείτε και στο παρακάτω video μια απότομη κίνηση ή μια απρεπής οδηγική συμπεριφορά, μπορεί να προκαλέσει σοβαρό ατύχημα. Πρέπει να συνειδητοποιήσουμε όλοι, ότι η θέση του οδηγού δεν χωράει εγωισμούς και νεύρα, γιατί από αυτά πολλές φορές εξαρτάται η ζωή μας, η ζωή των παιδιών μας και των συνανθρώπων μας.\nΈνα συγκλονιστικός αγώνας ταχύτητας βγαλμένος από το παρελθόν...\n03 Ιουν 2017 11:22:53 π.μ.\n¨Οταν η δημιουργική όρεξη και η φαντασία περισσεύουν τα αποτελέσματα είναι πραγματικά απολαυστικά.Παρακολουθείστε έναν διαφορετικό αγώνα ταχύτητας, με τους παιδικούς μας ήρωες, γεμάτο απίθανα εφέ και ακροβατικά. Είναι πραγματικά πολύ εντυπωσιακό και με απρόσμενο τέλος... !!\nΗ Porsche φτιάχνει την εκατομμυριοστή 911 !\n15 Μαϊ 2017 1:13:34 μ.μ.\nΤην Πέμπτη , στο εργοστάσιο της Porsche στο Zuffenhausen της Γερμανίας, δημιουργήθηκε η Porsche 911 νούμερο 1.000.000.\nΤο αυτοκίνητο , ένα Carrera S, που ολοκληρώθηκε σε ένα ειδικό ιρλανδικό πράσινο χρώμα, διαθέτει πολλές πινελιές για να τονίσει τη σημασία του. Για παράδειγμα, υπάρχουν πολλά σήματα "911 Νr. 1000000" στις επιφάνειςσ του καθώς και στον πίνακα οργάνων του.\nΑλλά προτού όλοι εσείς οι συλλέκτες αρχίσετε να παραμιλάτε με τη σκέψη ότι μπορεί να έρθει στην κατοχή σας αυτό το special αυτοκίνητο, σημειώστε ότι η Porsche σχεδιάζει να το κρατήσει για το επίσημο μουσείο της.\nΟπότε, απολαύστε χωρίς άγχος το παρακάτω video κατασκευής του...


Διαδικτυακό Μάθημα - Επί Κέντρο Επιτυχίας| Τα καλύτερα φροντιστήρια στα νότια προάστια\nΌλα τα μαθήματα προσφέρονται και διαδικτυακά. Τα σύγχρονα τεχνολογικά μέσα εξασφαλίζουν ποιοτικό και αποδοτικό μάθημα με ενεργή συμμετοχή του μαθητή. Το μάθημα γίνεται σε πραγματικό χρόνο και ο καθηγητής βλέπει τους μαθητές του και το αντίστροφο.\nΕκτός από την προφορική υπάρχει δυνατότητα και για γραπτή επικοινωνία, ενώ ο καθηγητής χρησιμοποιεί πίνακα όπως και στην αίθουσα. Ο καθηγητής στέλνει ηλεκτρονικά στους μαθητές επιπλέον των φυσικών βιβλίων υλικό. Οι μαθητές λύνουν τις ασκήσεις και τις αποστέλλουν στον καθηγητή ηλεκτρονικά. Ο καθηγητής αφού τις διορθώσει τις επιστρέφει στους μαθητές του.\nΈτσι, τα διαδικτυακά μαθήματα, είτε από επιλογή είτε λόγω της έκτατης κατάστασης, δεν υστερούν έναντι των μαθημάτων με φυσική παρουσία.


Ανησυχία και προβληματισμός για τη Χρυσή Αυγή και από τις... - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 28 Σεπτεμβρίου 2013, 11:20 / Ανανεώθηκε 28 Σεπτεμβρίου 2013, 11:22 Ανησυχία και προβληματισμός για τη Χρυσή Αυγή και από τις ΗΠΑ\nΕίναι πασίδηλο ότι το εβραϊκό λόμπυ- όχι μόνο στην Ελλάδα- είχε ανησυχήσει, και δικαίως, για τις κινήσεις και το ανατριχιαστικό αφήγημα που πλάσαρε στον ελληνικό λαό η νεοναζιστική οργάνωση «Χρυσή Αυγή».\nΜάλιστα λέγεται ότι το ζήτημα είχε απασχολήσει μια σειρά από μυστικές υπηρεσίες, ακόμα και την CIA, για την εγκληματική δράση των στελεχών του νεοφασιστικού μορφώματος, το οποίο απειλούσε την ομαλότητα του τόπου αλλά και την ίδια την δημοκρατία!\nΕύκολα λοιπόν μπορεί κανείς να συμπεράνει ότι η επίσκεψη του κ. Αντώνη Σαμαρά στις ΗΠΑ… επίσπευσε τις όποιες πρωτοβουλίες είχαν εδώ και αρκετό αποφασισθεί. Και ο νοών νοείτω!


** HOTEL SANTA IRINI, ΠΕΡΊΣΣΑ **\nΤο Santa Irini Hotel 2-αστέρων βρίσκεται μόλις 2.2 χλμ από Μαύρη Παραλία, Cultural Village και Λιμάνι Σαντορίνης. Το ξενοδοχείο αποτελεί παράδειγμα αρχιτεκτονικής σε αρχαίο στιλ στην πόλη Santorini Island.\nΟι λάτρεις του σόπιγκ θα βρουν ένα μίνι μάρκετ και αρτοποιεία λίγα λεπτά από το ξενοδοχείο.\nΤο Santa Irini Hotel προσφέρει 14 δωμάτια εξοπλισμένα με δωρεάν Wi-Fi, ανεξάρτητη ρύθμιση κλιματισμού, ιδιωτικό μπαλκόνι, καλωδιακή τηλεόραση και γραφείο εργασίας μαζί με όλα τα αξιοθέατα της πόλης Santorini Island σε εύκολη πρόσβαση. Τα δωμάτια διαθέτουν ιδιωτικά μπάνια και ντους και δωρεάν προϊόντα περιποίησης.\nΤο Santa Irini Hotel χαίρεται τα παιδιά, προσφέροντάς τους παιδική φροντίδα και υπηρεσία φύλαξης παιδιών.\nHotel Santa Irini, Ελλάδα\nΘέρετρο Afandou Bay 5 αστέρων\nΞενοδοχείο επιπλωμένων διαμερισμάτων Orion 3 αστέρων\nΞενοδοχείο Landhotel Schwaiger 4 αστέρων\nΞενοδοχείο The Frenchgate Restaurant & 4 αστέρων\nΘέρετρο Thalassa Beach 4 αστέρων\nΞενοδοχείο επιπλωμένων διαμερισμάτων Ostria 2 αστέρων\nΞενοδοχείο Fletcher Valkenburg 4 αστέρων


Γ.ΝΙΚΗΤΟΠΟΥΛΟΣ-ΜΕΡΟΣ 11ΟΝ : ΠΕΡΙ ΑΝΕΡΓΙΑΣ – Διονυσος POST\nΜε την 11η δημοσίευση, που αφορά το κεφάλαιο της ανεργίας, επανέρχεται ο Γιάννης Νικητόπουλος, πρώην Δήμαρχος Ανοιξης επί σειρά ετών, στα δημοτικά δρώμενα. Καταγράφει σκέψεις και προτάσεις, με κέντρο αναφοράς, όπως πάντα, το δέον γενέσθαι. Είναι πλέον σαφές από τις μέχρι τώρα δημόσιες παρεμβάσεις του, έντεκα τον αριθμό, ότι ο κ Νικητόπουλος θα ασχοληθεί ενεργά με τις προσεχείς εκλογές της αυτοδιοίκησης.\nΑπό την άλλη πλευρά φουντώνουν οι φήμες ότι θα υποστηρίξει σχήμα, το οποίο θα έχει επικεφαλής τον κ Δημήτρη Αλεξανδρή, πρώην δημοτικό υπάλληλο που συνταξιοδοτήθηκε πρόσφατα, από τη Δημοτική Ενότητα Διονύσου. Το οξύμωρο, εν προκειμένω, έγκειται στο ότι ο κ Αλεξανδρής, ο οποίος σημειωτέο φέρεται να υποστηρίζεται από πλατιά βάση γηγενών ως επί το πλείστον κατοίκων, δεν φαίνεται πουθενά μέχρι τώρα. Τουναντίον ο κ Νικητόπουλος παρεμβαίνει κάθε τόσο, δημοσιοποιώντας τις απόψεις του για θέματα που ενδιαφέρουν το δημόσιο βίο. Πως ερμηνεύεται και πως εξηγείται με βάση τη λογική το γεγονός αυτό;\nΑΝΕΡΓΙΑ ΝΕΩΝ – ΑΝΕΡΓΙΑ ΓΕΝΙΚΑ\n«Παραθέτω σκέψεις, για συζήτηση και αποφάσεις, αλλά το σπουδαιότερο ΥΛΟΠΟΙΗΣΗ.\n-Είναι άλλο να το κουβεντιάζεις εκ του ασφαλούς…\n-Είναι άλλο να το ζουν συγγενείς, φίλοι σου, κοντινοί σου άνθρωποι..\n-Είναι άλλο να το βιώνεις μέσα στην ίδια σου την οικογένεια…\nΠαραθέτω δύο καταθέσεις ψυχής, συνανθρώπων μας, συμπολιτών μας, που έγιναν προς εμένα:\n1η Κατάθεση ψυχής: <<Είμαστε τέσσερις ενήλικες στην οικογένεια και μόνον ένας εργάζεται και αυτός κάποια μεροκάματα την εβδομάδα>>.\n2η Κατάθεση ψυχής: <<Ο γιός μου είναι άνεργος, περίπου 3 χρόνια. Έχω την δυνατότητα να του παρέχω ένα πιάτο φαϊ, λόγω σύνταξης, όμως νιώθει άχρηστος, στο τέλος θα τρελαθεί. Κάποια, έστω και μερική απασχόληση, να βγει από το σπίτι, να νιώσει ότι κάνει κάτι…>>.\nΗ δική μας ΔΡΑΣΗ σαν ΔΗΜΟΤΙΚΗ ΑΡΧΗ\n– Ίδρυση Γραμματείας αντιμετώπισης της ΑΝΕΡΓΙΑΣ με διαρκή καταγραφή ανέργων, με τα ιδιαίτερα χαρακτηριστικά τους.\n– Αξιοποίηση της Δημοτικής Επιχείρησης ’’Α.Ε. ΕΞΕΛΙΞΗ” στο συγκεκριμένο αντικείμενο (δημιουργία έξυπνων – Καινοτόμων Επιχειρήσεων…)\n– Μεγάλες ΕΠΙΧΕΙΡΗΜΑΤΙΚΕΣ ΜΟΝΑΔΕΣ στον τόπο μας:\nΈρευνα – μελέτη, για συνεργασία μαζί τους, σε αμοιβαία, επωφελείς συμφωνίες, στο πλαίσιο της απασχόλησης ή εργασίας Διονυσιοτών ανέργων (με απόλυτη διαφάνεια).\n-Εξεύρεση προγραμμάτων από Ευρωπαϊκά κονδύλια, για Επιχειρηματικότητα νέων, σε συνεργασία με ‘’Α.Ε. ΕΞΕΛΙΞΗ’’.\n– Δημιουργία Εταιρειών Κοινωνικής Ευθύνης σε συνεργασία με ‘’Α.Ε ΕΞΕΛΙΞΗ’’.\n-Συγκέντρωση ανακυκλώσιμων υποπροϊόντων επιχειρήσεων και νοικοκυριών, κάποιας αξίας, ως πηγή εκμετάλλευσης, μέσω μικροεπιχειρήσεων, από ανέργους σε συνεργασία με ‘’Α.Ε. ΕΞΕΛΙΞΗ’’.\n-Συνεργασία με τους Αγροτικούς Συλλόγους Αγ.Στεφάνου-Άνοιξης και Σταμάτας:\nΕντοπισμός αγροτεμαχίων που δεν καλλιεργούνται.\nΕνοικιάζονται από Α.Ε. ΕΞΕΛΙΞΗ και παραχωρούνται για καλλιέργεια μόνον σε άνεργους δημότες κατ’ αρχήν ή σε όσους θέλουν να αυξήσουν το πενιχρό τους εισόδημα, κατά δεύτερόν.\n– Δημιουργία Δημοτικών Επιχειρήσεων μέσα από την Α.Ε. ΕΞΕΛΙΞΗ :\nΠ.χ. Δημοτική Επιχείρηση Εκμετάλλευσης Κυλικείων στα σχολεία μας….\nΠ.χ. Δημοτική Επιχείρηση Εκμετάλλευσης κηπαίων και Οργανικών αποβλήτων, για δημιουργία Κομπόστ – Οργανικού λιπάσματος.\nΠ.χ. Δημοτική Επιχείρηση Εκμετάλλευσης Κοιμητηρίων.\n– Αύξηση Θέσεων Εργασίας ή έστω απασχόλησης με πραγματοποίηση ποικίλων εκδηλώσεων, αλλά και Τουριστικής Ανάπτυξης στο Δήμο μας.\n– Αξιοποίηση του Brandname – Διόνυσος-Dionysos – σε όλα τα επίπεδα:\n– Μορφωτικές Εκδηλώσεις\n– Εκδηλώσεις Πολιτισμού – Αθλητικές Εκδηλώσεις\n– Εκδηλώσεις ψυχαγωγικού περιεχομένου\n– Λευκές βραδιές με αξιοποίηση όλων των μουσικών συνόλων της περιοχής σε συνεργασία με καταστηματάρχες.\n– Ανάδειξη των ντόπιων καλλιτεχνικών ομάδων, π.χ. θεατρικές, σε φεστιβάλ πανελλαδικών συμμετοχών.\n– Αύξηση της Προσέλευσης Εσωτερικού, αλλά και προοπτικά εξωτερικού τουρισμού, ξεκλειδώνοντας, αναδεικνύοντας, και προβάλλοντας τις ιδιαίτερα ενδιαφέρουσες αρχαιότητες στις περιοχές μας: Βωμός Διονύσου, αρχαιότητες Αγ. Στεφάνου, Άνοιξης, Μαραθώνια διαδρομή, Τατόϊ, κλπ.\nΠΡΟΣΦΥΓΗ: ΠΑΡΑΝΟΜΕΣ ΚΑΙ ΚΑΤΑΧΡΗΣΤΙΚΕΣ ΖΗΤΑΕΙ Ο ΔΗΜΟΣ ΝΑ ΒΓΟΥΝ ΟΙ ΣΤΑΣΕΙΣ ΕΡΓΑΣΙΑΣ


Τελευταία ανακοίνωση υποβολής Αίτησης-Δήλωσης Υποψηφίων Πανελληνίων εξετάσεων έτους 2019-2020! – Γενικό Λύκειο Αρχαγγέλου Ρόδου\nΣυντάχθηκε από ΣΑΡΙΚΑΣ ΜΙΧΑΗΛ στις 8 Απριλίου 2020, 10:56 πμ\nΣας ενημερώνουμε ότι έως την Πέμπτη 9 Απριλίου μπορούν να καταθέσουν οι υποψήφιοι τις αιτήσεις συμμετοχής στις Πανελλαδικές Εξετάσεις.\nΥπενθυμίζουμε ότι ο υποψήφιος συμπληρώνει την αίτηση Α-Δ δήλωση και την αποστέλλει συμπληρωμένη ηλεκτρονικά (με email) για ηλεκτρονική καταχώριση, μέσα στην προβλεπόμενη προθεσμία (30 Μαρτίου ως 9 Απριλίου 2020) στο Λύκειο που φοιτά, αν πρόκειται για μαθητή.\nΣε περίπτωση που δεν επιθυμεί κάποιος υποψήφιος (τελειόφοιτος) να συμμετέχει στις πανελλαδικές εξετάσεις έτους 2019-2020, τότε θα πρέπει να συμπληρώσει την παρακάτω υπεύθυνη δήλωση και να την αποστείλει με e-mail στο σχολείο ως 9 Απριλίου 2020.\nΥΠΕΥΘΥΝΗ ΔΗΛΩΣΗ ΜΗ ΣΥΜΜΕΤΟΧΗΣ ΣΤΙΣ ΠΑΝΕΛΛΑΔΙΚΕΣ!!!\n« ΠΩΣ ΝΑ ΣΥΝΔΕΘΕΙΤΕ (Νέα Στοιχεία Εκπαιδευτικών) !!!\nΑναπροσαρμογή εξεταστέας ύλης πανελλαδικών εξετάσεων 2020. »\nΓΕ.Λ Αρχαγγέλου (244)


Ο πατριώτης κύριος Καμμένος | Liberal.gr\nΠαρασκευή 21 Δεκεμβρίου 2018, 01:01\nΥπάρχει κάποιος λόγος; Βγήκε ο τουρκικός στόλος στα ανοικτά και έκοψε το Αιγαίο στα δύο; Κάνουν τα τουρκικά αεροσκάφη υπερπτήσεις πάνω από τα κατοικημένα μας νησιά; Μας αμφισβητούν το δικαίωμά μας να βοσκήσουμε τα πρόβατά και τα κατσίκια μας στις γαλανόλευκες βραχονησίδες μας; Δεν αφήνουν τον υπουργό μας να πάει στα Ίμια να καταθέσει στεφάνι;\nΓια να μην κοροϊδευόμαστε μεταξύ μας! Αυτά και πολλά ακόμη συμβαίνουν εδώ και πολλά χρόνια. Ειδικά τα τελευταία τέσσερα χρόνια όμως, στην εποχή αυτών που πιστεύουν ότι «δεν υπάρχουν σύνορα στην θάλασσα», τα πράγματα έχουν γίνει πιο άσχημα απ' ότι ήσαν. Δεν υπάρχει, πάντως, κάτι καινούργιο. Πέραν από τις δηλώσεις των κ.κ. Καμμένου και Αποστολάκη. Αποφασίσαμε να αλλάξουμε στρατηγική; Για ποιόν ακριβώς λόγο; Κι αν ναι, ποιος ακριβώς αποφασίζει για τέτοια κρίσιμα θέματα; Φανταζόμαστε όχι ένας υπουργός από μόνος του ή έστω μία κυβέρνηση. Ότι θα έχουν ενημερωθεί σχετικά τα κόμματα της αντιπολίτευσης. Όπως, δηλαδή, συμβαίνει σε κάθε σοβαρή χώρα.\nΤο κακό είναι ότι στην Ελλάδα τα εθνικά θέματα έχουν χρησιμοποιηθεί πολλές φορές για μικροπολιτικούς σκοπούς. Μόνο που έτσι έχουμε ήδη δημιουργήσει ζημιά στα συμφέροντά μας. Σε αντίθεση με τους γείτονές μας, οι οποίοι έχουν μία σταθερή πολιτική που δεν επηρεάζεται από τις πολιτικές αλλαγές.\nΔεν μπορούμε να ξέρουμε τι κρύβει αυτή η ξαφνική άνοδος του θερμομέτρου. Μπορεί η στρατιωτική μας ηγεσία να έχει πληροφορίες που δεν μπορεί να τις μοιραστεί με εμάς τους κοινούς θνητούς. Από την άλλη, όμως, είναι υποχρεωμένη να δώσει λόγο στην κυβέρνηση και η κυβέρνηση στο υπόλοιπο πολιτικό σύστημα.\nΑπό την άλλη, ο Πάνος Καμμένος δεν μας εμπνέει. Δεν είναι το πρόσωπο εκείνο που μπορεί να μας πείσει για την σοβαρότητα της κατάστασης. Έχει πει τόσα πολλά μέχρι σήμερα που την κρίσιμη ώρα (αν και εφόσον αυτή υπάρξει) δεν θα γίνεται πιστευτός. Είναι η γνωστή ιστορία με το «λύκος – λύκος».\nΟ κ. Τσίπρας, λοιπόν, έχει υποχρέωση να αποσαφηνίσει την κατάσταση. Και κυρίως να μην αφήσει τον αποσταθεροποιημένο πολιτικά Πάνο Καμμένο να παίξει το πολιτικό του μέλλον πάνω στα ελληνοτουρκικά. Εκτός κι αν αυτό δεν ενοχλεί! Σε μία τέτοια περίπτωση θα μιλάμε για ένα εξαιρετικά επικίνδυνο παιγνίδι. Προσωπικά δεν μπορώ να πιστέψω κάτι τέτοιο…


Άνυα: Το Πέρασμα (Mέρος 4ο) — Will o'Wisps\nArt by http://pascalcampion.deviantart.com/\nΓια μια στιγμή που φάνηκε να κρατάει πολύ περισσότερο απ’ ό,τι κράτησε στην πραγματικότητα, ο Ορφέας ένιωσε εντελώς μόνος. Η νύχτα είχε πέσει κι αυτός βρισκόταν μακριά από το σπίτι, πολλά χιλιόμετρα από την Αθήνα. Σε ποιο μέρος είχαν σταματήσει δεν ήξερε, ενώ δεν είχε ιδέα πόσο κοντά ήταν η Άνυα. Μέχρι στιγμής, ο Άντι είχε αποδειχτεί καλός οδηγός αλλά το γεγονός ότι ξεχνούσε και μπερδευόταν είχε αρχίσει να ανησυχεί τον Ορφέα. Κι αν χάνονταν; Αν έπεφταν σε κάποιο μπλόκο της αστυνομίας; Ακόμα χειρότερα, αν έπεφταν μέσα σε κανένα χαντάκι; Όπως κι αν είχε το πράγμα, το καθένα από αυτά τα ενδεχόμενα (με εξαίρεση ίσως το τελευταίο) φάνταζαν προτιμότερα από το να γυρνούσε πίσω στη Νίτσα και τους Λεγάμενους.\nΟ Άντι σφύριζε έναν χαρούμενο σκοπό καθώς έκανε την ανάγκη του παραπέρα, ενώ την ίδια στιγμή ο Ζαχαρίας πλησίαζε τον Ορφέα κουτσαίνοντας. Στο ένα χέρι κρατούσε μια σακούλα με βιβλία και στο άλλο ένα μπουκάλι ουίσκι. Ο Ορφέας πρόσεξε άλλο ένα ολόιδιο μπουκάλι στη μασχάλη του γέρου καθώς ήρθε δίπλα του, ακουμπώντας τα βιβλία στο καπό του Ρόβερ.\n«Μου τα φέρνει ο γαμπρός μου», είπε αφήνοντας το ένα μπουκάλι δίπλα στη σακούλα με τα βιβλία. «Το ξέρει ότι πίνω μόνο ούζο, αλλά δεν βάζει μυαλό. Δε βαριέσαι, τα δίνω σε αυτόν τον μουρλό, τον Άντι. Κι αυτός μου φέρνει πράγματα όποτε περνάει από δω, κυρίως όποτε έρχεται από την Άνυα και την Καραβούπολη. Σήμερα δεν ξέρω αν μου έχει φέρει κάτι».\nΑκούγοντας για την Άνυα ο Ορφέας χάρηκε, πιστεύοντας πως βρίσκονταν σε καλό δρόμο.\n«Λοιπόν, νεαρέ», τον ρώτησε ο Ζαχαρίας, «πρώτη φορά στην Αρκαδία;»\n«Στην Αρκαδία;» παραξενεύτηκε ο Ορφέας κοιτάζοντας γύρω του. «Εδώ φτάσαμε;»\n«Όχι ακόμα. Αλλά εκεί δεν πάτε;»\n«Στην Άνυα πάμε».\n«Ε, και η Άνυα πού βρίσκεται, νομίζεις;»\nΣτην Αρκαδία; Τι αστείο ήταν τώρα αυτό; Όχι πως ο Ορφέας είχε ποτέ ιδιαίτερη κλίση στο μάθημα της Γεωγραφίας αλλά από όσο θυμόταν η Αρκαδία φημιζόταν για τα βουνά και όχι για τις παραλίες της, όπως επίσης για τη μόνιμη κακοκαιρία, τη συννεφιά και τη βροχή με το τουλούμι.\n«Δηλαδή», ρώτησε τώρα απογοητευμένος, «η Άνυα είναι στην Αρκαδία;»\n«Αυτό δεν λέμε τόση ώρα;» είπε ο γέρος. «Μην τα μπερδεύεις όμως, δεν μιλάμε για την Αρκαδία που ξέρουν όλοι, κάτω στην Πελοπόννησο. Λέμε για την άλλη Αρκαδία, τη μυθική, την παραδεισένια, αυτή που ζωγράφιζαν κάποτε οι Φιλέλληνες και υμνούσαν οι ποιητές. Εκεί που σαλπάρει η Αλβιόνα, το καράβι στον ουρανό».\n«Ο Άντι είπε πως είδε ένα τέτοιο καράβι πριν από λίγο», είπε ο Ορφέας.\n«Είναι η Αλβιόνα, έτσι το λένε το πλοίο. Πάει κι έρχεται, πάει κι έρχεται... κάθε καλοκαίρι από τα μισά του Ιούνη μέχρι τον Δεκαπενταύγουστο βουτά απ’ τα ουράνια σαν πεφταστέρι. Δεν το βλέπουν όλοι όμως. Πρέπει να είσαι αλαφροΐσκιωτος για να το δεις... ή σουρωμένος».\n«Αλαφροΐσκιωτος. Τι, δεν το έχεις ξανακούσει; Είναι εκείνος που βλέπει νεράιδες, ξωτικά και πνεύματα. Έχεις δει εσύ τίποτα από αυτά;”\nΟ Ορφέας κούνησε αρνητικά το κεφάλι.\n«Να γιατί δεν είδες το καράβι. Δεν πειράζει, από του χρόνου θα το βλέπεις κι εσύ. Τώρα, τι είναι η Αλβιόνα και από πού έρχεται, μη με ρωτήσεις. Ούτε κι εγώ ξέρω να σου πω. Το μόνο σίγουρο είναι πως πάει στην Αρκαδία».\n«Ακόμη δεν μπορώ να καταλάβω τι είναι η Αρκαδία», είπε ο Ορφέας.\n«Κι ούτε πρόκειται», είπε ο γέρο-ερημίτης. «Είναι μυστικό μέρος, νεαρέ, όμορφο αλλά και επικίνδυνο. Να προσέχεις εκεί που θα πας, μην ξεθαρρεύεις και μην αφήσεις τα μυαλά σου να πάρουν αέρα. Δεν είναι όλα τα πλάσματα εκεί φιλικά προς τον άνθρωπο».\nΤότε, έσκυψε πιο κοντά στον Ορφέα και είπε:\n«Ειδικά οι λύκοι».\nΚάτι στον τρόπο ομιλίας του Ζαχαρία έκανε τον Ορφέα να ανατριχιάσει. Εκείνη τη στιγμή ήρθε ο Άντι μιλώντας χαρωπά, κι αυτό έκανε τον Ορφέα να αισθανθεί καλά και πάλι.\n«Ουίσκι!» φώναξε ο Άντι βλέποντας τα δύο μπουκάλια. «Πολύ ουίσκι!»\n«Έχε χάρη που έχεις το παλικάρι μαζί σου», του είπε ο Ζαχαρίας. «Αλλιώς δεν θα σου ‘δινα ούτε το κάτουρο μου να πιεις. Λοιπόν, πάρε τούτο για τον δρόμο και αυτό για το πράσινο σαράβαλο σου».\nΟ Άντι τον ευχαρίστησε και άνοιξε το καρμπιρατέρ. Στη συνέχεια άνοιξε το ένα μπουκάλι και άρχισε να αδειάζει το περιεχόμενο μέσα μιλώντας -πού αλλού- στο αυτοκίνητο.\n«Μα τι κάνει;» ρώτησε ο Ορφέας τον Ζαχαρία.\n«Ποτίζει το αμάξι του με ουίσκι. Δεν ξέρω ποιος διάολος το έφτιαξε αυτό το πράγμα, πάντως βενζίνη δεν παίρνει. Όμως μη φοβάσαι, τόσα χρόνια που τον ξέρω αυτόν τον τρελάρα, τον Ιρλανδό, πάντα αυτό το αμάξι οδηγάει. Ποτέ δεν έπαθε τίποτα. Α, και μην τρομάξεις άμα τον δεις να πίνει πάνω στο τιμόνι. Ξεμέθυστο να τον φοβάσαι. Δεν ξέρω πώς στον κόρακα τα καταφέρνει, πάντως είναι ο μόνος άνθρωπος που οδηγάει καλά όταν μεθάει. Ίσως να είναι το αμάξι. Γι’ αυτό λοιπόν, αν δεν θέλεις σε πετάξει σε κανέναν γκρεμό, άσ’ τον να πιει».\nΑφού ο Ρόβερ, το αμάξι, γέμισε με το ασυνήθιστο καύσιμο που του έβαλε ο οδηγός του, ταρακουνήθηκε και τα αλάρμ μπήκαν σε λειτουργία μαζί με το ραδιόφωνο. Ο Ορφέας κοιτούσε σαστισμένος, ενώ ο Άντι άνοιξε το δεύτερο μπουκάλι με το ουίσκι και ήπιε μια γουλιά λέγοντας πρώτα:\n«Cheers mates! Στην υγειά σας!»\n«Κούνια που σε κούνιαγε, τρελάρα...», είπε ο Ζαχαρίας και στράφηκε στον Ορφέα. «Εσύ μικρέ, οδηγείς;»\n«Ουαί κι αλίμονο σου αν πιεις πριν οδηγήσεις. Άσε αυτόν να κάνει τα δικά του -εκείνος ξέρει. Εσύ και η παρέα σου, όταν θα μπαίνετε σε αμάξι, να είστε νηφάλιοι».\n«Φεύγουμε, laddie», είπε ο Άντι φορτώνοντας τον Ρόβερ με τα βιβλία του Ντάνσεν. «Ο Ρόβερ δεν μπορεί να περιμένει άλλο. Καλό βράδυ Καρχαρία! Να προσέχεις».\n«Εσύ να προσέχεις ζωντόβολο», του απάντησε ο Ζαχαρίας. «Το παιδί και τα μάτια σου».\nΜε ένα δειλό “γεια σας” ο Ορφέας μπήκε στο αμάξι και έδεσε τη ζώνη του. Ο γέρος πλησίασε στο παράθυρο για να τον χαιρετήσει.\n«Δεν μου είπες πώς σε λένε, μικρέ», είπε ο Ζαχαρίας και ξύστηκε.\n«Μμμ...», κούνησε το κεφάλι ο γέρος, «αρχαίο όνομα. Καλό αυτό. Τα Ξωτικά θα σε συμπαθήσουν. Αλλά καλύτερα μην αρχίσεις τα πάρε-δώσε μαζί τους. Έχουν κάτι γυναίκες που...»\nΒΡΟΥΥΥΥΜΜΜ έκανε ο Ρόβερ μόλις ο Άντι πάτησε το γκάζι, πνίγοντας τη γκρινιάρικη φωνή του Ζαχαρία. Και να σου η μουσική στη διαπασών και ο Ορφέας να αναπηδά στο κάθισμα δυο φορές ξαφνιασμένος.\n«Έχε γεια Καρχαρία!» γκάριξε κι ο Άντι πάνω από γκάζια, μουσική και κόρνες. Πρόσθεσε κάτι στη γλώσσα του, που το κατάλαβε μόνο ο ίδιος, έλυσε χειρόφρενο και το αμάξι τινάχτηκε με ορμή.\n«Α καλά...», μουρμούρισε ο Ζαχαρίας βλέποντας τον Ρόβερ να χάνεται στα σκοτάδια. Του φάνηκε πως είδε τον Ορφέα να βγαίνει από το παράθυρο και να τον χαιρετά. «Τους λύκους πρόσεχε μικρέ! Τους λύκους!»\n«Και τώρα πού πάμε;» ρώτησε ο Ορφέας χοροπηδώντας στο κάθισμα, όχι από τη χαρά του, αλλά από το ανώμαλο έδαφος που έκανε τον Ρόβερ να μοιάζει με πουλάρι. Οδηγούσαν σε έναν στενό χωματόδρομο που περνούσε μέσα από τα χωράφια.\n«Στο βουνό», απάντησε ο Άντι. «Εκεί που έπεσε το καράβι. Κάτω-κάτω έχει ένα τούνελ».\nΣυνέχισαν για λίγο και μετά σταμάτησαν με ένα απότομο φρενάρισμα. Μπροστά τους μια μεγάλη πινακίδα που έγραφε “ΤΕΛΟΣ ΔΡΟΜΟΥ-ΕΚΤΕΛΟΥΝΤΑΙ ΕΡΓΑ” τους έφραζε τον δρόμο.\n«Κάνεις πλάκα, έτσι; Βρεθήκαμε σε αδιέξοδο...»\n«Όχι βέβαια», είπε ο Άντι και άνοιξε την πόρτα. «Αυτό είναι για τους άλλους. Εμείς συνεχίζουμε».\n«Μα δεν υπάρχει τίποτα παραπέρα. Πού πας;»\n«Βάλε ένα χεράκι να την κουνήσουμε. Ο Καρχαρίας βάζει την πινακίδα για να μην ανακαλύψουν το πέρασμα για την Αρκαδία. Είναι πλανητική».\n«Είναι τι;» ρώτησε ο Ορφέας κατεβαίνοντας από το αμάξι. «Πλανητική;»\n«Παπα... παπα... πανα...»\n«Κατάλαβα», είπε ο Ορφέας. «Παραπλανητική».\nΟ Άντι συνέχισε να προσπαθεί να πει σωστά τη λέξη, αλλά είτε έκανε απανωτά σαρδάμ είτε έλεγε σκέτο πλανητική, χωρίς το παρά.\n«Θα αρχίσω να πιστεύω στους εξωγήινους με όλα αυτά που έχω ακούσει σήμερα», είπε ο Ορφέας βοηθώντας τον Άντι να μετακινήσουν την πινακίδα.\n«Καλά είναι εδώ», είπε ο Άντι ξεφυσώντας. «Θα έρθει ο Καρχαρίας αύριο και θα τη βάλει στη θέση της. Πάμε!»\nΜπήκαν ξανά στο αμάξι και συνέχισαν τον δρόμο τους στα σκοτάδια μέσα από λακκούβες, πέτρες και χώματα.\nΜετά την πινακίδα, εκτός από τον δρόμο που χαμήλωνε, στένευε και η κοιλάδα. Αριστερά και δεξιά δεν υπήρχαν τώρα χωράφια, αλλά βουνά.\n«Τον χειμώνα δεν βγαίνεις από ‘δω», εξήγησε ο Άντι. «Γίνεται ποτάμι. Μόνο το καλοκαίρι περνάμε επειδή το ποτάμι ξυρίζεται».\n«Ξεραίνεται», τον διόρθωσε ο Ορφέας. «Μα πώς στο καλό το βρήκατε αυτό το μέρος;»\n«Ο μπαμπάς σου το ήξερε. Στην αρχή ήρθαμε με τα πόδια εδώ από την εθνική. Μετά φέραμε και τον Ρόβερ».\n«Δεν βλέπω την τύφλα μου...», σχολίασε ο Ορφέας κοιτώντας γύρω του τον μαύρο όγκο των βουνών και τα μικροσκοπικά αστέρια που έλαμπαν από πάνω τους. Μα ήταν ακόμα πιο σκοτεινά όταν μπήκαν μέσα στο τούνελ.\nΔεν ήταν συνηθισμένη σήραγγα. Ούτε φώτα είχε, ούτε σημάνσεις ούτε και άσφαλτο για να περάσουν τροχοφόρα. Αν κάτι το έκανε να μοιάζει με όλα τα άλλα τούνελ, ήταν ο αντίλαλος από τις ρόδες και τη μουσική.\n«Ανηφόρα, ανηφόρα, ανηφόρα...», μουρμούριζε τραγουδιστά ο Άντι.\n«Σαν να είμαστε στη σπηλιά του Μπάτμαν», είπε ο Ορφέας. «Έι, τι είναι αυτό το φως μπροστά μας;»\nΟ Άντι χαμογέλασε. Ήταν ένα φως που μεγάλωνε και μεγάλωνε. Ένα φως χρυσό και κόκκινο μαζί, που όσο πήγαινε γινόταν ολοένα και πιο εκτυφλωτικό.\n«Αυτό, laddie», είπε, «είναι η έξοδος. Φτάσαμε!»\nΚαι τότε, τσουπ! Ο Ρόβερ βγήκε από το τούνελ και βρέθηκε σε μια μικρή χαράδρα. Ο Ορφέας έμεινε το στόμα ανοιχτό βλέποντας ποια ήταν η πηγή του φωτός που έβλεπε από τη σήραγγα.\nΉταν ο ήλιος! Ο ήλιος της Αρκαδίας, που έδυε χρυσός κάτω από κόκκινα σύννεφα!\n«Μα... μα... μα ήταν νύχτα!», είπε ο Ορφέας αντικρίζοντας το ηλιοβασίλεμα. «Είχε νυχτώσει πολύ πριν φτάσουμε στον Ζαχαρία!»\n«Έχουμε κάμποσες ώρες διαφορά», είπε ο Άντι. «Εδώ είναι ακόμη μέρα. Όι, κοίτα εκείνο το βουνό. Με τι σου μοιάζει;»\nΟ Ορφέας κοίταξε στα αριστερά του δρόμου και είδε το πελώριο βουνό. Είχε το σχήμα μιας αρκούδας που προσπαθούσε με το ένα της χέρι να αγγίξει τον ουρανό.\n«Δεν μπορεί...», ψέλλισε ο Ορφέας. «Αυτό το βουνό είναι σαν αρκούδα».\n«Και οι λόφοι πίσω της σαν αρκουδάκια!», είπε ο Άντι. «Να και ο δρόμος. Από εδώ θα πάμε στον κεντρικό».\nΚαι χτυπώντας τον Ορφέα στον ώμο, είπε με βροντερή φωνή:\n«Λοιπόν, Μορφέα, καλώς ήρθες στην Αρκουδία!»\nΑκόμη δεν μπορούσε να πιστέψει αυτό που συνέβαινε. Το ταξίδι είχε πάρει αλλιώτικη τροπή, σχεδόν μαγική. Πώς γινόταν να έβλεπαν ξανά τον ήλιο, ενώ νωρίτερα τον είχαν δει να δύει; Πάντα ο Ορφέας αναρωτιόταν πώς γίνεται να είναι νύχτα στην Αθήνα και μέρα στη Σουηδία, μόνο που η Σουηδία βρισκόταν μίλια μακριά, ενώ η Αρκαδία μόλις λίγα χιλιόμετρα. Εκτός κι αν εκείνο το τούνελ ήταν μαγικό και οδηγούσε...\n...πού; Στην άλλη άκρη της Γης; Στο κέντρο της, μήπως; Έβγαζε στο εξωτερικό ή στο εσωτερικό; Παλιότερα, ένας συμμαθητής του υποστήριζε ότι, σύμφωνα με περιοδικά και βιβλία που διάβαζε σωρηδόν, η Γη ήταν κούφια και μέσα της υπήρχε ήλιος και όχι πυρήνας και ότι ο Χίτλερ είχε στήσει κάπου εκεί μυστικές βάσεις και είχε κλέψει τη μυστική τεχνολογία των... εσωγήινων. Όλα αυτά ακούγονταν εντελώς αστεία στον Ορφέα. Να όμως που ήρθε η σειρά του να μοιραστεί μια απίστευτη ιστορία. Είχε βρεθεί σε έναν άλλον κόσμο, περνώντας από ένα μικρό τούνελ, στο κάθισμα ενός πράσινου αυτοκινήτου που λειτουργούσε με ουίσκι και φορούσε ιρλανδέζικο καπέλο.\nΚι όμως, όλα γύρω του τού φαίνονταν εντελώς φυσιολογικά. Η εθνική οδός, οι σημάνσεις, η φύση, ο ουρανός, η θάλασσα και τα κύματα. Τα αυτοκίνητα ήταν κανονικά, έτρεχαν πάνω στον δρόμο χωρίς να πετούν ή να ανυψώνονται, όπως θα πίστευε κανείς ότι θα ίσχυε σε μια άλλη διάσταση. Και οι άνθρωποι που είδε καθώς ο Ρόβερ προσπέρασε ένα βενζινάδικο, ήταν επίσης φυσιολογικοί, χωρίς μακρουλά αυτιά, πράσινες κεραίες ή κατάμαυρα μάτια. Όμως την εταιρία “Καλλιστώ” που είχε για σύμβολο πέντε αστεράκια και στην οποία ανήκε το πρατήριο, δεν την είχε ξανασυναντήσει. Ούτε και οι δίδυμες πόλεις με το όνομα Αλκυονίδες που βρήκαν παρακάτω -η μια ορεινή και η άλλη παραθαλάσσια- του έλεγαν κάτι, ενώ απόρησε όταν είδε ένα εργοστάσιο μπύρας με την επωνυμία “Ελάτη” λίγο πιο έξω από την πόλη.\nΆλλο βουνό σε σχήμα ζώου δεν είδε, όμως σε ένα λιμάνι από όπου έφευγαν φέρι για κάτι νησάκια στο βάθος του ορίζοντα, είδε ένα άγαλμα κάποιου νέου που καβαλούσε ένα τεράστιο δελφίνι. Αυτός πρέπει να ήταν ο Αρίωνας από τον γνωστό μύθο, μιας και η μικρή εκείνη πόλη είχε το ίδιο όνομα.\nArt by http://w-e-z.deviantart.com/\nΓενικά, όλα έμοιαζαν εντελώς φυσιολογικά σε εκείνο το μέρος που λεγόταν Αρκαδία. Καθώς το ταξίδι συνεχιζόταν προσπέρασαν φορτηγά, τροχόσπιτα και αυτοκίνητα με μπαγκάζια, χωριουδάκια χτισμένα σε πλαγιές ή μπροστά από τη θάλασσα, πρατήρια καυσίμων, ξενοδοχεία και μοτέλ και γενικώς, ό,τι μπορεί να συναντήσεις στους μεγάλους δρόμους της Ελλάδας.\nΜόνο που τώρα ο Ρόβερ, ο Άντι και ο Ορφέας βρίσκονταν σε μια άλλη Ελλάδα, ανεξερεύνητη και άγνωστη στους περισσότερους Έλληνες. Και είχε να δει πολλά ακόμα!\nΕίχε περάσει γύρω στη μία ώρα από τότε που πέρασαν το τούνελ για την Αρκαδία. Η νύχτα είχε πέσει για τα καλά πάνω από την ήρεμη πλάση κι ουρανός ήταν γεμάτος αστέρια. Ο Ρόβερ συνέχιζε ακάθεκτος την πορεία του περνώντας ανηφόρες, κατηφόρες και πολλές πολλές στροφές. Ο Ορφέας είχε αρχίσει να κουράζεται και να ζαλίζεται επικίνδυνα, ενώ ο Άντι, έχοντας κατεβάσει το μισό μπουκάλι, ήταν μια χαρά οδηγώντας υπό τη συνοδεία της αγαπημένης του μουσικής. Τον είχε ενοχλήσει κάπως το γεγονός ότι δεν είχε ευθείες να τρέξει, αλλά και οι στροφές ήταν για αυτόν μια καλή ευκαιρία για να φέρει στα ίσα το μεθυσμένο του μυαλό. Το αμάξι έπαιζε ακόμα ιρλανδέζικα μόνο που τώρα ο Άντι είχε αλλάξει κασέτα και είχε βάλει μπαλάντες και χαλαρά τραγούδια, τα οποία και συνόδευε με τη γαϊδουροφωνάρα του:\n«Low lie the fields of Athenry, where once we watched the small free birds fly...»\n«Νιώθω λες και είμαι σε κάποια ιρλανδέζικη παμπ κι έχω πιει τα κέρατα μου...», είπε ο Ορφέας. «Όλα γυρίζουν πάνω κάτω, αριστερά δεξιά...»\n«Τι είπες, laddie;» ρώτησε ο Άντι, αναγκάζοντας τον Ορφέα να επαναληφθεί. «Κι εγώ έτσι νιώθω! Φοβερό, ε Μορφέα;»\n«Εγώ όμως δεν είμαι συνηθισμένος σε αυτά τα κόλπα. Το κεφάλι μου πάει να σπάσει. Μπορούμε τουλάχιστον να πηγαίνουμε λίγο πιο σιγά;»\n«Σιγά πηγαίνουμε», τον ενημέρωσε ο Ιρλανδός. «Ο Ρόβερ κουράστηκε».\n«Νομίζω πως θα κάνω εμετό...». είπε ο Ορφέας που τώρα είχε αρχίσει να χλομιάζει.\n«Α, όχι από τώρα laddie! Κρατήσου για την Άνυα. Απόψε θα πιούμε και θα γλεντήσουμε στην παραλία!»\n«Σε παρακαλώ, ας μη μιλάμε για ποτό εντάξει; Το στομάχι μου είναι χάλια».\n«Κάνε υπομονή, laddie. Δεν θέλουμε πολύ ακόμα. Σε λίγο θα είσαι με τον μπαμπά σου».\nΑπό αυτή τη σκέψη κρατήθηκε ο Ορφέας, για να καταπολεμήσει τη ζαλάδα. Σε λίγη ώρα, έπειτα από τόσον καιρό, θα αντάμωνε με τον πατέρα του. Θα πήγαινε στην Άνυα και θα έκανε διακοπές. Το όνειρό του θα έβγαινε αληθινό, είχε ήδη ξεκινήσει να παίρνει ζωή σε αυτό το ξέφρενο ταξίδι παρέα με τον Άντι, που τώρα τραγουδούσε χαρούμενος και ευτυχισμένος τους σημαδιακούς στίχους του Molly Malone:\n«Alive alive oh, alive alive oh, crying... alive alive oh!»\nΚάποια στιγμή, οι στροφές τελείωσαν και το αμάξι μπήκε πάλι σε ομαλό δρόμο -ευκαιρία για τον Άντι να πατήσει λίγο παραπάνω το γκάζι. Ο Ορφέας, αν και η ζάλη δεν τον είχε εγκαταλείψει πλήρως, γλίτωσε στο τσακ τον εμετό και πια καθόταν σιωπηλός κοιτώντας μέχρι εκεί που έφταναν τα φώτα του Ρόβερ.\n«Πόσο ακόμα για την Άνυα;»\n«Όχι πολύ. Να, δες. Τα βλέπεις εκείνα τα φωτάκια στο βουνό; Είναι τα Μεμιγκοχώρια. Κοντεύουμε. Σε μισή ώρα φτάνουμε».\n«Τι είναι πάλι τα Μεμιγκοχώρια;»\nΟ Άντι προσπάθησε να πει σωστά το όνομα, αλλά χρειάστηκε αρκετές φορές για να το καταφέρει. Τα έλεγαν Μυρμηγκοχώρια και ήταν ένα σύμπλεγμα από τέσσερα χωριά που ήταν χτισμένα στην τοποθεσία Μερμηγκιές, που ονομάστηκε έτσι χάρη στις πολλές τρύπες που υπήρχαν πάνω στις πλαγιές. Τα καλοκαίρια δεν είχε πολύ κόσμο στα Μυρμηγκοχώρια, αντίθετα με τον χειμώνα όπου είχε αρκετές δουλειές. Ο Άντι καμάρωνε πως είχε βοηθήσει σε διάφορες αγροτικές εργασίες μαζί με τον πατέρα του Ορφέα, αλλά τόνισε πως η μπύρα των χωριών εκείνων ήταν η χειρότερη σε όλη την επικράτεια.\n«Εκεί τη βγάζουμε τον χειμώνα με το μπαμπά σου. Έχει δουλειά και λεφτά εκεί. Κακή μπύρα, αλλά καλό τσίπουρο. Μόνο τσίπουρο, τίποτα άλλο».\nΟ Ορφέας έβγαλε λίγο το κεφάλι από το παράθυρο. Η μυρωδιά της θάλασσας έφτασε στα ρουθούνια του και τον έκανε να νιώσει καλύτερα. Δεν μπορούσε να διακρίνει την ακρογιαλιά μες στο σκοτάδι, μα ένιωθε πως η Άνυα ήταν κοντά και η αγωνία του ολοένα και μεγάλωνε.\nΈνα τέταρτο αργότερα, κι ενώ ο Ορφέας χάζευε απ’ έξω, περιμένοντας να δει κάποια πινακίδα που να οδηγούσε στον προορισμό τους, άκουσε τον Άντι να κάνει ένα “Ωωωω” και το αμάξι φρέναρε. Ο Ορφέας έγειρε μπροστά κι ένιωσε τον εμετό να φτάνει στο στόμα του.\n«Έι! Τι χαμπάρια;» μίλησε ο Ιρλανδός.\n«Άντι!», κάποιος φώναξε το όνομα του. «Γύρισες!»\nΟ Ορφέας άκουσε τρεις διαφορετικές φωνές, δύο αντρικές και μια γυναικεία, να απαντούν με ενθουσιασμό στον Άντι. Η τελευταία μιλούσε αγγλικά, ενώ οι άλλοι ελληνικά, μα ο ένας από αυτούς τα μιλούσε πιο σπαστά κι από τον Ιρλανδό. Και καθώς πλησίασαν το αυτοκίνητο, ο Ορφέας είδε δύο νεαρούς, λίγο μεγαλύτερους σε ηλικία απ’ ό,τι ήταν ο ίδιος και μια κοπελίτσα γύρω στα δεκατέσσερα. Ήταν ολοφάνερο ότι γνώριζαν τον Άντι, και πως χαίρονταν που τον έβλεπαν μετά από αρκετό καιρό.\n«Τι κάνετε εδώ πέρα;» ρώτησε τα παιδιά.\n«Βόλτα», είπε εκείνος που μιλούσε ελληνικά. Τον έλεγαν Βύρωνα, ήταν ψηλός και στρουμπουλός με καρέ μαλλί και φορούσε μια μωβ μπλούζα με τη στάμπα ενός εξωγήινου. «Περπατούσαμε στον ελαιώνα, αλλά κάπως ξεμακρύναμε».\n«Searching for aliens!», έκανε χαρούμενη η κοπέλα και ύστερα είπε κάτι στα γερμανικά, στα οποία και της απάντησε ο Άντι. Για μια στιγμή έγινε ένα γλωσσικό μπέρδεμα και όλοι γελούσαν, εκτός από τον Ορφέα, που δεν καταλάβαινε τίποτα εκτός του ότι δεν ένιωθε πολύ καλά με το κεφάλι και το στομάχι του.\n«Μπείτε μέσα! Σας πάω παραλία», είπε ο Άντι.\n«Έι, ποιο είναι το παιδί;» ρώτησε ο Βύρωνας, παρατηρώντας πως η θέση του συνοδηγού ήταν πιασμένη.\n«Alien!», είπε ο Άντι μετά από τρεις αποτυχημένες προσπάθειες να πει τη λέξη “εξωγήινος”.\n«Hi alien!», του είπε στα αστεία η κοπέλα. «You come in peace?»\n«Γεια...», έκανε ο Ορφέας.\n«Δεν φαίνεσαι πολύ καλά», είπε ο Βύρωνας. Ο Ορφέας δεν απάντησε, μα ο Βύρωνας δεν φάνηκε να ενοχλείται. Κάθισε μαζί με τους άλλους δύο στα πίσω καθίσματα, προσπαθώντας να βολευτούν ανάμεσα σε άδεια μπουκάλια και σκόρπια πράγματα που άνηκαν στον Άντι.\n«Πωωω... σαν ταβέρνα μυρίζει εδώ», σχολίασε ο Βύρωνας με μια ξινισμένη έκφραση. Παρόμοια ήταν και η αντίδραση του αγοριού και της κοπέλας. Φυσικά, κανείς λογικός δεν θα έμπαινε για βόλτα στο αμάξι ενός πιωμένου, μα εκείνα τα παιδιά γνώριζαν καλά τον Άντι και το κουσούρι του κι έτσι δεν φοβόντουσαν. Μια βόλτα με τον Ρόβερ να παίζει ιρλανδέζικα και τον Άντι στο τιμόνι, ήταν σαν μικρό μπαράκι με ρόδες.\n«Μορφέα», ο Άντι έβαλε και πάλι μπρος, ξεκινώντας τις συστάσεις, «να σου γνωρίσω τους φίλους μου, τη Λάουρα, τον Κεν και τον Μπύρωνα».\n«Βύρωνα!», πετάχτηκε ο επονομαζόμενος και πρόσθεσε «Κάθε χρόνο τα ίδια...»\n«Χάρηκα... είμαι ο Ορφέας», είπε προσπαθώντας να γυρίσει και να τους κοιτάξει, μα ήταν πολύ ζαλισμένος για το κάνει. Είδε με την άκρη του ματιού του τη Λάουρα με το ροδαλό πρόσωπο και τον Κεν που έμοιαζε με στέκα έτσι στριμωγμένος που ήταν στη μέση του καθίσματος. Πριν μπει στο αυτοκίνητο φορούσε ένα παράξενο καπέλο, σαν της μάγισσας, μα τώρα το κρατούσε στα χέρια. Αυτός δεν μιλούσε πολύ, αλλά είχε ένα βλέμμα έκπληξης μονίμως αποτυπωμένο στο ύφος του, λες και τα πάντα στον κόσμο του φαίνονταν συναρπαστικά. Μα αν κάποιος από την παρέα ένιωσε τη μεγαλύτερη έκπληξη, αυτός ήταν ο Βύρωνας.\n«Ορφέας, είπες; Ο γιος του Όντι;»\n«Άι, αυτός είναι», απάντησε ο Ιρλανδός.\n«Έλα! Είσαι στα αλήθεια εσύ; Έχω ακούσει τόσα για σένα. Σε περιμένουμε εδώ και πόσα καλοκαίρια. Όσο για τον πατέρα σου, δεν έχω λόγια. Φοβερός τύπος, μας έχει όλους σαν παιδιά του».\n«Άι», συμφώνησε ο Άντι και πρόσθεσε κάτι στη μητρική γλώσσα του. Πάτησε το γκάζι και το αμάξι τινάχτηκε μπροστά, με τα παιδιά να αναφωνούν απ' τη χαρά τους εκτός από τον Ορφέα, που κρατιόταν να μην ξεράσει.\nΓια χρόνια θα θυμόταν αυτό το ταξίδι. Ειδικά το τέλος του.\nΜετά τη στροφή που οδηγούσε στην Άνυα, κι ενώ ο Ρόβερ μπήκε σε ένα στενό δρομάκι όλο χώμα και χαλίκια, αντί να πάει πιο σιγά, γκάζωσε περισσότερο. Ως αποτέλεσμα, το αυτοκίνητο χοροπηδούσε μαζί με τους πέντε επιβάτες, από τους οποίους μόνο ο Άντι και η Λάουρα έδειχναν να το διασκεδάζουν στο έπακρο. Ο Άντι φώναζε με χαρά “φτάσαμε laddie, φτάσαμε” και αλυχτούσε με το χέρι υψωμένο έξω από το παράθυρο, ενώ παρόμοιο σαματά έκανε από πίσω του η μικρή Γερμανίδα. Ο Κεν δεν έλεγε τίποτα, παρά σφιγγόταν και έσπρωχνε μια τον Βύρωνα και μια τη Λάουρα, που κοπανούσαν πάνω του. Πάντα ήθελε να μπει σε αυτό το παλαβό αμάξι, αλλά τώρα μάλλον το είχε μετανιώσει. Ο Βύρωνας κρατιόταν από την πλάτη του συνοδηγού και μιλούσε ακατάπαυστα, λέγοντας στον Ορφέα πόσο πολύ συμπαθούσε τον πατέρα του, τον περιβόητο Όντι.\nΓενικά ο Βύρωνας σαν άτομο δεν ήταν και τόσο ομιλητικός, αλλά νωρίτερα εκείνο το βράδυ είχε κοπανήσει κάτι κρασιά και δεν έβαζε γλώσσα μέσα του. Έλεγε, λοιπόν, για τον Όντι και ύστερα κάτι κουλαμάρες για κάτι νεράιδες κι έναν νάνο που έκανε χοντρές φάρσες με εξωγήινους και πως από τότε του είχε βγει το όνομα στην Άνυα, ότι πίστευε σε ιπτάμενους δίσκους. Όσο για τον Ορφέα, που άκουγε όλα αυτά συν τη μουσική και τα γκαρίσματα του Άντι, εκτός του ότι ένιωθε τον κόσμο να περιστρέφεται, έβλεπε αστράκια. Μικρά πράσινα, κίτρινα και πορτοκαλιά αστράκια που λαμπύριζαν έξω από το παράθυρο καθώς το αυτοκίνητο συνέχιζε την πορεία του μέσα από ελαιώνες και κάμπους. Μα δεν ήταν ο μόνος. Όλοι μπορούσαν να τα δουν, αφού δεν ήταν αστέρια. Ήταν πυγολαμπίδες. Μάλιστα, μια από αυτές έσκασε πάνω στο παρμπρίζ καθώς ο Ρόβερ έφτανε στην παραλία.\nΚαι τότε φάνηκαν φωτιές που έκαιγαν στην άμμο, δάδες και φώτα από ένα μπιτς μπαρ.\nΚαι μέσα σε λίγα λεπτά, τόσα χρόνια αναμονής, τόσα βράδια ονειροπόλησης, τόσα χιλιόμετρα περιπέτειας επιτέλους έληξαν. Ο Ορφέας έφτασε στην Άνυα.\nΒέβαια, δεν έφτασε ακριβώς όπως το είχε φανταστεί. Με το κεφάλι του να γυρίζει και το στομάχι να χορεύει σε ξέφρενους ρυθμούς, άνοιξε την πόρτα και στραβοπάτησε στο χώμα. Ο Βύρωνας τον βοήθησε να κρατηθεί, ενώ ο Άντι βροντοφώναζε καμαρωτά “Τον έφερα! Τον έφερα!”. Από την παραλία ακουγόταν μουσική, φωνές και γέλια, και όλα αυτά διακόπηκαν αμέσως μόλις ο Ρόβερ έφτασε κορνάροντας και σηκώνοντας σκόνη. Και όσοι ήταν εκεί -καμιά εικοσαριά άτομα- ανέβηκαν άλλοι τρέχοντας κι άλλοι τρεκλίζοντας να υποδεχτούν τον μουρλό Ιρλανδό που επέστρεψε από την αποστολή του.\n«Γύρισα, mates! Τον έφερα!»\n«Μπα...», ακούστηκε κάποιος από το πλήθος, «λάθος άτομο θα έφερε».\n«Πλάκα μας κάνεις», είπε κάποιος άλλος. «Αυτός είναι ο Κεν, ανόητε τρελο-Ιρλανδέ. Κι αυτός εκεί είναι ο Βύρωνας!»\n«Είναι και δυο κορίτσια μαζί του».\n«Η μία είναι η Λάουρα. Η άλλη ποια είναι;»\n«Δεν είναι κορίτσι. Αγόρι είναι!»\nΛίγο το σκοτάδι, λίγο το σύννεφο σκόνης, λίγο οι προβολείς του Ρόβερ που έπεφταν πάνω τους και τους τύφλωναν, ελάχιστοι από τους Ανυανούς μπορούσαν να διακρίνουν τον νεοφερμένο. Όσο για τον ίδιο τον Ορφέα, καταλάβαινε πως μιλούσαν για εκείνον, μα ούτε αυτός μπορούσε να τους δει. Έβλεπε μόνο σιλουέτες και θαμπά πρόσωπα να ξεπροβάλλουν από το σκοτάδι. Ένα από αυτά ήρθε παραπατώντας και βήχοντας. Χασκογελούσε στην αρχή, μα όταν πλησίασε τον Ορφέα του κόπηκε και το γέλιο και όλα.\nΉταν ο Οδυσσέας, ο πατέρας του. Και ήταν πιωμένος.\nΓια μια στιγμή επικράτησε απόλυτη ησυχία. Όλοι περίμεναν να δουν τι θα συνέβαινε, καθώς ο Οδυσσέας κοιτούσε αμήχανα το παιδί του, που είχε να το δει πάνω από τρία χρόνια. Αυτό που ακολούθησε κανείς από όσους βρέθηκαν εκείνο το βράδυ μάρτυρες στη μοιραία συνάντηση, δεν θα ξεχνούσε. Ίσως να μπέρδευαν τη σειρά και να μη θυμούνταν ποιος από τους δύο έκανε την αρχή. Ο Ορφέας ή ο Οδυσσέας, ο γιος ή ο πατέρας;\nΤο σίγουρο είναι πως έκαναν εμετό... Και οι δυο τους...\n«Ω ναι», είπε κάποιος. «Αυτός είναι ο γιος του Όντι».\nΚι έτσι ο φίλος μας έφτασε επιτέλους στον τόπο που ονειρευόταν, αν και όχι με τον τρόπο που θα ήθελε. Δεν διασκέδασε, δεν γλέντησε και για την ακρίβεια, δεν έκανε τίποτα. Λιποθύμησε και τον πήραν και τον πήγαν κάπου να ξαπλώσει και να ξεκουραστεί. Στον ύπνο του έβλεπε δρόμους, βουνά και κάμπους, και το ταξίδι με τον Ρόβερ σε επανάληψη.\nΘα έκανε πολύ καιρό να ξαναμπεί σε εκείνο το αμάξι.\nΘα έκανε πολύ καιρό να ξανακούσει ιρλανδέζικα.\nΘα έκανε πολύ καιρό να γυρίσει σπίτι.\nΣτην πραγματικότητα... μόλις είχε έρθει σπίτι.\nCover art by http://w-e-z.deviantart.com/\nΙστορίεςΓιώργος Χατζηκυριάκος July 14, 2017 summer, story, fairytale, παραμύθι, ιστορία, καλοκαιρινή, φανταστικήλογοτεχνία, φανταστική, φαντασιτκό\nBritish Fantasy Awards 2017: Oι Υποψηφιότητες / Nominees\nΕκδηλώσειςWill o' Wisps July 17, 2017 φανταστικήλογοτεχνία, φανταστική, λογοτεχνία, awards, fantasy awards, Britishfantasyawards, nominees\nΟ απίστευτος Tad Williams ξαναχτυπά!\nΒιβλίαΓιώργος Χατζής July 13, 2017 fantasy, series, tadwilliams, dragonchair, writer, φανταστικό, λογοτεχνία, βιβλία, book